3. การประกอบธุรกิจของแต่ละสายผลิตภัณฑ์

บริษัทและบริษัทย่อยประกอบธุรกิจหลักด้านการแปรรูปสเตนเลสม้วนอย่างครบวงจร
โดยการนำระบบการจัดการห่วงโซ่อุปทาน (Supply Chain Management)
มาใช้ในการจัดหาวัตถุดิบ การแปรรูป การจัดจำหน่าย และการให้บริการแก่ลูกค้า
โดยบริษัทและบริษัทย่อยเป็นตัวกลางในการจัดซื้อวัตถุดิบและจัดหาสินค้าจากผู้ผลิต เช่น
จัดหาวัตถุดิบประเภทสเตนเลสรีดเย็น สเตนเลสเกรดเฉพาะ เหล็กชุบสังกะสี
หลังจากนั้นนำมาผลิตและแปรรูปตามความต้องการของลูกค้าซึ่งเป็นผู้ประกอบการในอุตสาหกรรมต่างๆ
เช่น การตัดตามขนาด การตัดเป็นแถบม้วน การขัดเงา การปั๊มแผ่นกลม
การผลิตเป็นท่อกลมและท่อสี่เหลี่ยม เป็นต้น
รวมทั้งรับจ้างแปรรูปผลิตภัณฑ์สเตนเลสตามความต้องการของลูกค้า
ลักษณะการดำเนินธุรกิจของบริษัทและบริษัทย่อยสรุปได้ดังแผนภาพด้านล่าง

  3.1 ลักษณะผลิตภัณฑ์หรือบริการ

ลักษณะผลิตภัณฑ์ของบริษัทและบริษัทย่อยแบ่งออกได้ดังนี้

+-----------------------+----------+-----------------------------------+
| ประเภทผลิตภัณฑ์          | เกรด     | การใช้งาน                          |
+-----------------------+----------+-----------------------------------+
| 1. สเตนเลสรีดเย็นชนิดม้วน | เกรด 430 | อุตสาหกรรมก่อสร้าง ได้แก่ สายพาน       |
| แผ่น และแถบ            |          | กลอนประตู โรงงานที่ทำกรด ตู้คอนเทนเนอร์ |
|                       | เกรด 304 | แท็งค์เก็บน้ำร้อน น๊อต ขอบตกแต่ง         |
| (Cold rolled          |          |                                   |
| stainless steel coil  | เกรด     |                                   |
| and sheet)            | 316L     |                                   |
+-----------------------+----------+-----------------------------------+
|                       |          | อุตสาหกรรมอาหารและเครื่องใช้ไฟฟ้าในบ้าน |
|                       |          | ได้แก่ อุปกรณ์เครื่องครัว เช่น มีด ช้อน ส้อม |
|                       |          | เครื่องใช้บนโต๊ะอาหาร เครื่องซักผ้า       |
|                       |          | เครื่องทำน้ำร้อน กระติกน้ำร้อน อ่างล้างจาน |
|                       |          | หม้อหุ้งต้ม กะทะ หัวเตาระบบไฟฟ้า        |
|                       |          | เครื่องกรอเทป เครื่องอบเมล็ด           |
|                       |          | เครื่องใช้บนโต๊ะอาหาร แก้ว/ขวดยา       |
+-----------------------+----------+-----------------------------------+
|                       |          | อุตสาหกรรมยานยนต์ ได้แก่ อุปกรณ์ตกแต่งรถ |
|                       |          | หม้อวัดความดัน สปริง วาลว์ ขอบล้อจักรยาน |
|                       |          | จานล้อ หม้อไอน้ำ แผงควบคุม หัวฉีด       |
+-----------------------+----------+-----------------------------------+

+-----------------------+----------+-----------------------------------+
| ประเภทผลิตภัณฑ์          | เกรด     | การใช้งาน                          |
+-----------------------+----------+-----------------------------------+
| 2. ท่อสเตนเลสชนิดกลม    | เกรด 304 | อุตสาหกรรมยานยนต์ ได้แก่ ท่อส่งของหัวฉีด  |
| และท่อสเตนเลสชนิดสี่เหลี่ยม |          |                                   |
|                       | เกรด     |                                   |
| (Ornamental tube and  | 316L     |                                   |
| square & rectangular  |          |                                   |
| tube)                 |          |                                   |
+-----------------------+----------+-----------------------------------+
|                       |          | อุตสาหกรรมอาหาร ได้แก่ ท่อดูดควัน       |
|                       |          | ท่อส่งแก๊สหุงต้ม                       |
+-----------------------+----------+-----------------------------------+
|                       |          | อุตสาหกรรมปิโตรเคมี ได้แก่ ท่อกลั่นน้ำมัน   |
|                       |          | ท่อส่งน้ำมัน                          |
+-----------------------+----------+-----------------------------------+
|                       |          | อุตสาหกรรมก่อสร้าง ได้แก่ ประตูรั้ว       |
|                       |          | ราวบันได ราวสะพาน เสาค้ำยัน          |
|                       |          | โครงหลังคา รวมถึง ลิฟต์ บันไดเลื่อน      |
|                       |          | เฟอร์นิเจอร์และอุปกรณ์ตกแต่ง            |
+-----------------------+----------+-----------------------------------+
| 3. ท่อไอเสียรถยนต์       | เกรด     | อุตสาหกรรมยานยนต์ ได้แก่ ท่อไอเสียรถยนต์ |
| และท่อไอเสียรถจักรยานยนต์ | 409L     | ท่อไอเสียรถจักรยานยนต์                |
|                       |          |                                   |
| (Automotive pipe)     | เกรด     |                                   |
|                       | 436L     |                                   |
+-----------------------+----------+-----------------------------------+
| 4. สเตนเลสเกรดเฉพาะ   | เกรด NTK | หลากหลายอุตสาหกรรม ได้แก่            |
|                       | D-7      | ท่อสำหรับงานตกแต่ง อุตสาหกรรมการขนส่ง  |
| (D-Stainless)         |          | ได้แก่ ตู้คอนเทนเนอร์                  |
|                       | เกรด NTK |                                   |
|                       | D-11     | อุปกรณ์ประดับรถยนต์                   |
|                       |          | อุตสาหกรรมชิ้นส่วนคอมพิวเตอร์           |
|                       |          |                                   |
|                       |          | ชิ้นส่วนเครื่องจักรอุตสาหกรรมอาหาร       |
|                       |          | เครื่องใช้ในครัวเรือน                  |
|                       |          |                                   |
|                       |          | สถาปัตยกรรม ได้แก่ ตกแต่งภายใน        |
|                       |          | ราวบันได กรอบประตู หน้าต่าง           |
+-----------------------+----------+-----------------------------------+
| 5.                    | JIS G    |   อุตสาหกรรมเครื่องใช้ไฟฟ้าในบ้าน เช่น   |
| เห                    | 3302,    |   แผงในเครื่องปรับอากาศ ท่อแอร์        |
| ล็กชุบสังกะสีชนิดม้วนและแผ่น | SGCC     |   แผงข้างหลังตู้เย็น                   |
|                       |          |                                   |
| (Galvanized steel     |          |                                   |
| coil and sheet)       |          |                                   |
+-----------------------+----------+-----------------------------------+
| 6.                    | JIS G    |   อุตสาหกรรมก่อสร้าง เช่น โครงคร่าว    |
| เหล็กเคลือบสังก          | 3313,    |   โครงสังกะสี                       |
| ะสีด้วยไฟฟ้าชนิดม้วนและแผ่น | SECC,    |   รางไฟในการเลื่อนเครนในโรงงาน อื่นๆ  |
|                       | SECD,    |   เช่น ผลิตถังสังกะสีใส่น้ำ              |
| (Electro-galvanized   | SECEN    |                                   |
| steel coil and sheet) |          |                                   |
+-----------------------+----------+-----------------------------------+

หมายเหตุ: การแบ่งเกรดผลิตภัณฑ์สเตนเลสขึ้นอยู่กับส่วนประกอบทางเคมี (รายละเอียดตามข้อ
3.2.1 ภาวะอุตสาหกรรมโดยรวม)

  3.1.1 สเตนเลสรีดเย็นชนิดม้วน แผ่น และแถบ (Cold rolled stainless steel coil
  and sheet)

บริษัทจัดหา แปรรูป และจำหน่ายสเตนเลสรีดเย็นชนิดม้วน แผ่น และแถบ โดยบริษัทจะนำ
สเตนเลสรีดเย็นชนิดม้วน แผ่น และแถบ มาผ่านกระบวนการแปรรูปต่างๆ ตามคำสั่งของลูกค้า
ภายใต้ระบบคุณภาพ ISO9001:2000 จาก United Kingdom Accreditation Service
ครอบคลุมทุกขบวนการผลิต ทุกขั้นตอน และทุกผลิตภัณฑ์

(1) การตัด (Cutting) บริษัทสามารถตัดสเตนเลสรีดเย็นชนิดม้วนและแผ่นให้มีขนาดต่างๆ ดังนี้

- ความหนาตั้งแต่ 0.2 มิลลิเมตร ถึง 3 มิลลิเมตร

  - ความยาวตั้งแต่ 200 มิลลิเมตร ถึง 6,000 มิลลิเมตร

- ความกว้างตั้งแต่ 9 มิลลิเมตร ถึง 1,235 และ 1,524 มิลลิเมตร
สำหรับสเตนเลสรีดเย็นชนิดม้วน และตั้งแต่ 20 มิลลิเมตร ถึง 1,524 มิลลิเมตร
สำหรับสเตนเลสรีดเย็นชนิดแผ่น

(2) การตัดเป็นแถบม้วน (Shearing / Slitting)
จะใช้กับสเตนเลสรีดเย็นชนิดม้วนนำมาตัดตามความกว้างที่ลูกค้ากำหนดและม้วนกลับ
โดยบริษัทสามารถตัดเป็นแถบม้วนที่มีความหนาตั้งแต่ 0.1 มิลลิเมตร ถึง 4.5 มิลลิเมตร
ความกว้างตั้งแต่ 50 มิลลิเมตร ถึง 1,350 มิลลิเมตร

(3) การขัดเงา (Hair line finishing) หรือขัดลายเส้นตรง และ/หรือเคลือบพีวีซี (PVC
coating)
เป็นการนำสเตนเลสแผ่นชนิดม้วนมาผ่านกระบวนการขัดให้เกิดลวดลายเพื่อความสวยงาม
เป็นแผ่นสเตนเลสลายเส้นตรง ลายขนแมว สำหรับอุตสาหกรรมเครื่องครัว บันไดเลื่อน ลิฟท์
การตกแต่งทั้งภายนอกและภายในอาคาร

(4) การปั๊มแผ่นกลม (Circularized steel shaping)
เป็นการนำม้วนสเตนเลสมาผ่านกระบวนการปั๊มแผ่นกลม เช่น ฝาหม้อหุงข้าว เป็นต้น
และลูกค้าจะนำไปผลิตชิ้นงานต่อไป

บริษัทวางแผนการแปรรูปและการควบคุมคุณภาพของสเตนเลสรีดเย็น ให้มีคุณสมบัติในการดัด ม้วน
และขึ้นรูปง่าย
ซึ่งลูกค้าของบริษัทจะซื้อสินค้าจากบริษัทไปใช้ในกระบวนการผลิตในอุตสาหกรรมต่อเนื่องต่างๆ ได้แก่
อุตสาหกรรมก่อสร้าง อุตสาหกรรมเครื่องใช้ไฟฟ้าในบ้าน อุตสาหกรรมอาหาร อุตสาหกรรมยานยนต์
และอุตสาหกรรมอื่นๆ

ขั้นตอนการแปรรูปสเตนเลสรีดเย็นชนิดม้วนและแผ่น

[]

3.1.2 ท่อสเตนเลสชนิดกลม และท่อสเตนเลสชนิดสี่เหลี่ยม (Ornamental tube and square
& rectangular tube)

บริษัทผลิตและจำหน่ายผลิตภัณฑ์ประเภทท่อสเตนเลสให้แก่ผู้ประกอบการอุตสาหกรรมภายใน
ประเทศและต่างประเทศ เช่น อุตสาหกรรมเคมี อุตสาหกรรมยานยนต์ อุตสาหกรรมอาหาร
อุตสาหกรรมก่อสร้าง เป็นต้น ภายใต้ระบบคุณภาพ ISO9001:2000 ครอบคลุมทุกขบวนการผลิต
ทุกขั้นตอน และทุกผลิตภัณฑ์ สำหรับผลิตภัณฑ์ สเตนเลสรีดเย็นชนิดม้วน แผ่น และแถบ
และระบบคุณภาพเกี่ยวกับอุตสาหกรรมรถยนต์ (TIS16949:2002)
ในส่วนการผลิตของผลิตภัณฑ์ท่อไอเสียรถยนต์ จาก United Kingdom Accrediation Service

โดยในปี 2545 บริษัทได้รับการรับรองระบบคุณภาพเกี่ยวกับอุตสาหกรรมรถยนต์ (QS 9000:
1998) ในส่วนการผลิตของผลิตภัณฑ์ท่อจาก United Kingdom Accreditation Service

บริษัทผลิตท่อสเตนเลสชนิดกลม และท่อสเตนเลสชนิดสี่เหลี่ยม ประเภทท่อเฟอร์นิเจอร์หรือท่อขัดเงา
ซึ่งเป็นท่อสเตนเลสที่ใช้กันอย่างแพร่หลาย เนื่องจากมีความแข็งแรง ทนทานต่อการกัดกร่อน
ไม่เป็นสนิม ไม่ทำปฏิกริยากับกรดและด่าง นอกจากนี้ยังมีผิวเงาและมีความสวยงาม
ซึ่งสามารถใช้เป็นวัสดุตกแต่งทั้งภายในและภายนอก เช่น อุปกรณ์ตกแต่งบ้าน อุปกรณ์เครื่องครัว
เฟอร์นิเจอร์ ราวบันได เป็นต้น การผลิตท่อเฟอร์นิเจอร์หรือท่อขัดเงาส่วนใหญ่จะใช้วัตถุดิบ
สเตนเลสรีดเย็น เกรด 304 และ 316 เนื่องจากมีความแข็งแรงคงทน
พร้อมทั้งความสวยงามและความโดดเด่นของผิวเงา
บริษัทสามารถผลิตท่อเฟอร์นิเจอร์หรือท่อขัดเงาที่มีขนาดความหนา ตั้งแต่ 0.6 มิลลิเมตร ถึง 3
มิลลิเมตร ขนาดเส้นผ่าศูนย์กลางรอบนอก ตั้งแต่ 6.35 มิลลิเมตร ถึง 76.2 มิลลิเมตร
และความยาวมาตรฐาน 6,000 มิลลิเมตร ทั้งนี้
หากลูกค้าต้องการความยาวพิเศษบริษัทสามาถผลิตตามความต้องการของลูกค้า

3.1.3 ท่อไอเสียรถยนต์ และท่อไอเสียรถจักรยานยนต์ (Automotive pipe)

บริษัทย่อยรายบริษัท ออโต้ เม็ททอล จำกัด ผลิตและจำหน่ายท่อสเตนเลสประเภทท่อไอเสียรถยนต์
และท่อไอเสียรถจักรยานยนต์ โดยผลิตภัณฑ์ดังกล่าวมีคุณสมบัติในการต้านทานการเกิดออกซิเดชัน
มีความสามารถในการเชื่อมและการขึ้นรูปที่ดี ส่วนใหญ่ในการผลิตจะใช้วัตถุดิบสเตนเลสรีดเย็น
เกรด 304 และเกรด 409 โดยท่อไอเสียรถยนต์ และท่อไอเสียรถจักรยานยนต์
มีขนาดความหนาตั้งแต่ 0.8 มิลลิเมตร ถึง 2 มิลลิเมตร ขนาดเส้นผ่าศูนย์กลางรอบนอกตั้งแต่
22.2 มิลลิเมตร ถึง 76.2 มิลลิเมตร และความยาวตั้งแต่ 2,000 มิลลิเมตร ถึง 6,000
มิลลิเมตร

กระบวนการผลิตท่อสเตนเลสประเภทท่อสเตนเลสชนิดกลม ท่อสเตนเลสชนิดสี่เหลี่ยม
และท่อไอเสียสำหรับรถยนต์และรถจักรยานยนต์เริ่มตั้งแต่การนำวัตถุดิบสเตนเลสรีดเย็นชนิดม้วนเกรด
304 เกรด 316 และเกรด 409 มาเข้าผ่านการคลี่แถบม้วนสเตนเลสออก (Unicoiling)
โดยที่ความยาวของแถบสเตนเลสม้วนจะไหลผ่านเข้าไปรวมสะสมไว้ในเครื่อง Spiral Looper
จากนั้นแถบสเตนเลสม้วนจะถูกนำเข้าสู่กระบวนการขึ้นรูป (Forming)
ให้เป็นท่อกลมโดยชุดลูกรีดที่อยู่ในส่วนของการขึ้นรูป แล้วผ่านกระบวนการเชื่อมแนวตะเข็บ
(Welding) เพื่อให้ผิวท่อเป็นเนื้อเดียวกันด้วยระบบ High Frequency Welding
จากนั้นท่อที่ผ่านการเชื่อมแนวตะเข็บจะถูกนำเข้าสู่ระบบกระแสไหลวน (Eddy Current)
เพื่อตรวจสอบรอบเชื่อม และจะผ่านเข้าสู่กระบวนการปรับขนาด
หลังจากนั้นนำท่อสเตนเลสที่ได้จะผ่านเข้าสู่กระบวนการตัดตามความยาวตามที่ต้องการ

ขั้นตอนการผลิตท่อสเตนเลสประเภทท่อสเตนเลสชนิดกลม ท่อสเตนเลสชนิดสี่เหลี่ยม
และท่อไอเสียสำหรับรถยนต์และรถจักรยานยนต์

[]

[]

3.1.4 สเตนเลสเกรดเฉพาะ (D-Stainless)

บริษัทย่อยรายบริษัท ดี-สเตนเลส จำกัด เป็นคู่ค้าเพียงรายเดียวในประเทศไทยของ Nippon
Metal Industry Co., Ltd. จากประเทศญี่ปุ่น ในการจำหน่ายสเตนเลสเกรดเฉพาะ
(D-Stainless) ภายใต้เครื่องหมายการค้า [] ซึ่งเป็นเครื่องหมายการค้าของบริษัท
ดี-สเตนเลส จำกัด โดยสเตนเลสเกรดเฉพาะดังกล่าวเป็นสเตนเลสที่ผลิตโดย Nippon Metal
Industry Co., Ltd. ประเทศญี่ปุ่น มีส่วนผสมเฉพาะโดยการเพิ่มส่วนผสมของแมงกานีส
และทองแดง ในเนื้อโลหะที่มีส่วนผสมของโครเมียม และนิกเกิลอยู่แล้ว
เพื่อทดแทนปริมาณของนิกเกิล ทำให้ D-Stainless ยังสามารถคงไว้ซึ่งคุณสมบัติเชิงกล
และความต้านทานการกัดกร่อนได้เทียบเคียงกับสเตนเลสเกรด 304 จากคุณสมบัติดังกล่าว
ทำให้สามารถใช้ได้ในหลากหลายอุตสาหกรรม ได้แก่ ท่อสำหรับงานตกแต่ง ตู้คอนเทนเนอร์
อุปกรณ์ประดับรถยนต์ ชิ้นส่วนคอมพิวเตอร์ ชิ้นส่วนเครื่องจักรอุตสาหกรรมอาหาร
เครื่องใช้ในครัวเรือน การตกแต่งภายใน ราวบันได กรอบประตู หน้าต่าง เป็นต้น

3.1.5 เหล็กชุบสังกะสีชนิดม้วนและแผ่น (Galvanised steel coil and sheet)

บริษัทจำหน่ายและแปรรูปเหล็กชุบสังกะสีชนิดม้วนและแผ่น
โดยบริษัทจะนำเหล็กชุบสังกะสีชนิดม้วนและแผ่นมาตัดเป็นม้วนและแผ่นโดยเครื่องตัด (Cutting)
และเครื่องตัดเป็นแถบยาว (Slitting) ตามความกว้างและความยาวที่ลูกค้ากำหนด
โดยบริษัทสามารถตัดเหล็กชุบสังกะสีที่มีขนาดความหนาตั้งแต่ 0.19 มิลลิเมตร ถึง 3 มิลลิเมตร
ความกว้างตั้งแต่ 9 มิลลิเมตร ถึง 1,219 มิลลิเมตร และความยาวตั้งแต่ 300 มิลลิเมตร ถึง
6,000 มิลลิเมตร
โดยลูกค้าจะนำผลิตภัณฑ์เหล็กชุบสังกะสีชนิดม้วนและแผ่นที่ซื้อจากบริษัทเป็นวัตถุดิบที่นำไปใช้ในอุตสาหกรรมเครื่องใช้ไฟฟ้าในบ้าน
และอุตสาหกรรมก่อสร้างเพื่อใช้ผลิตแผงในเครื่องปรับอากาศ แผงหลังตู้เย็น ท่อแอร์ โครงคร่าว
โครงสังกะสี รางในการเลื่อนเครนในโรงงาน และถังสังกะสีใส่น้ำ เป็นต้น

ปัจจุบัน
บริษัทจะสั่งซื้อเหล็กชุบสังกะสีตามคำสั่งของลูกค้ามาทำการแปรรูปโดยสามารถใช้เครื่องจักรประเภทตัดและตัดเป็นแถบยาวของบริษัทที่มีอยู่ร่วมกับเครื่องจักรแปรรูปของสเตนเลสได้
อย่างไรก็ตาม บริษัทมิได้เน้นการขายเหล็กชุบสังกะสีมากนัก
เนื่องจากเป็นการจัดหาผลิตภัณฑ์ให้ครบถ้วนแก่ลูกค้าเดิมของบริษัท

3.1.6 เหล็กเคลือบสังกะสีด้วยไฟฟ้าชนิดม้วนและแผ่น (Electro-Galvanized steel coil
and sheet)

บริษัทจำหน่ายและแปรรูปเหล็กเคลือบสังกะสีด้วยไฟฟ้าชนิดม้วนและแผ่น
โดยบริษัทจะนำเหล็กเคลือบสังกะสีด้วยไฟฟ้าชนิดม้วนและแผ่นมาตัดเป็นม้วนและแผ่นโดยเครื่องตัด
(Cutting) และเครื่องตัดเป็นแถบยาว (Slitting) ตามความกว้างและความยาวที่ลูกค้ากำหนด
โดยบริษัทสามารถตัดเหล็กเคลือบสังกะสีด้วยไฟฟ้าที่มีขนาดความหนาตั้งแต่ 0.4 มิลลิเมตร ถึง 3.2
มิลลิเมตร ความกว้างตั้งแต่ 9 มิลลิเมตร ถึง 1,235 มิลลิเมตร และความยาวตั้งแต่ 300
มิลลิเมตร ถึง 6,000 มิลลิเมตร
โดยลูกค้าจะนำผลิตภัณฑ์เหล็กเคลือบสังกะสีด้วยไฟฟ้าชนิดม้วนและแผ่นที่ซื้อจากบริษัทเป็นวัตถุดิบที่นำไปใช้ในอุตสาหกรรมเครื่องใช้ไฟฟ้าในบ้าน
และอุตสาหกรรมก่อสร้าง เช่น ส่วนโครงในเครื่องปรับอากาศ ตู้เย็น และเฟอร์นิเจอร์ เป็นต้น

การแปรรูปของเหล็กเคลือบสังกะสีด้วยไฟฟ้าสามารถใช้เครื่องจักรประเภทตัดและตัดเป็นแถบยาวของบริษัทที่มีอยู่ร่วมกับเครื่องจักรแปรรูปของสเตนเลสได้
อย่างไรก็ตาม บริษัทมิได้เน้นการขายเหล็กเคลือบสังกะสีด้วยไฟฟ้ามากนัก
เนื่องจากเป็นการจัดหาผลิตภัณฑ์ให้ครบถ้วนแก่ลูกค้าเดิมของบริษัท

การได้รับการส่งเสริมการลงทุนของบริษัท

บริษัทได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520
แก้ไขเพิ่มเติมโดยพระราชบัญญัติส่งเสริมการลงทุน (ฉบับที่ 3) พ.ศ. 2544
ในกิจการตัดและแปรรูปโลหะแผ่น (Coil center) ตั้งแต่วันที่ 30 เมษายน 2550
โดยสิทธิประโยชน์ที่สำคัญสรุปได้ดังนี้

1. ให้นำคนต่างด้าวซึ่งเป็นช่างฝีมือหรือผู้ชำนาญการ
คู่สมรสและบุคคลที่อยู่ในอุปการะของบุคคลทั้งสองประเภทเข้ามาในราชอาณาจักรได้ตามจำนวนและกำหนดเวลาที่คณะกรรมการส่งเสริมการลงทุนเห็นสมควร

2.
ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตอยู่ในราชอาณาจักรได้รับอนุญาตทำงานเฉพาะตำแหน่งหน้าที่การทำงานที่คณะกรรมการส่งเสริมการลงทุนให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร

3.
ให้ได้รับยกเว้นอากรขาเข้าสำหรับวัตถุดิบและวัสดุที่จำเป็นที่ต้องนำเข้ามาจากต่างประเทศเพื่อใช้ในการผลิตเพื่อส่งออกเป็นระยะเวลา
1 ปี นับแต่วันนำเข้าครั้งแรก

4. ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออก
เป็นระยะเวลา 1 ปี นับแต่วันที่นำเข้าครั้งแรก

เงื่อนไขเฉพาะโครงการที่สำคัญ

1. จะต้องมีทุนจดทะเบียนเรียกชำระแล้วไม้น้อยกว่า 220 ล้านบาท

2. บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

3. จะต้องดำเนินการตามสาระสำคัญของโครงการที่ได้รับการส่งเสริม ในเรื่องดังต่อไปนี้

3.1 ชนิดกิจการ การตัดและแปรรูปโลหะแผ่น (Coil center)

3.2 ขนาดของกิจการ มีกำลังการผลิตการตัดและแปรรูปโลหะแผ่น (Coil center) ปีละประมาณ
44,100 ตัน (เวลาทำงาน 8 ชั่วโมง / วัน : 300 วัน / ปี)

4. จะต้องมีขนาดการลงทุน (ไม่รวมค่าที่ดินและทุนหมุนเวียน) ไม่น้อยกว่า 1 ล้านบาท

5. จะต้องตั้งโรงงานในท้องที่จังหวัดสมุทรปราการ
โดยสถานที่ตั้งโรงงานต้องไม่อยู่ในเขตหวงห้ามตามประกาศผังเมืองรวมของจังหวัด
และต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้องด้วย ทั้งนี้
ภายในระยะเวลา 15 ปี นับแต่วันเปิดดำเนินการ จะย้ายโรงงานไปตั้งในท้องที่อื่นมิได้

ผลกระทบภายหลังการหมดอายุของบัตรส่งเสริมการลงทุนของบริษัท

ไม่ได้รับผลกระทบเนื่องจากบริษัทไม่ได้รับการยกเว้นภาษีเงินได้นิติบุคคล
และผู้ถือหุ้นของบริษัทไม่ได้รับการยกเว้นภาษีเงินได้หากบริษัทจ่ายเงินปันผล

การได้รับการส่งเสริมการลงทุนของบริษัทย่อยรายบริษัท ออโต้ เม็ททอล จำกัด

บริษัท ออโต้ เม็ททอล จำกัด ซึ่งเป็นบริษัทย่อยของบริษัท
ได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520
แก้ไขเพิ่มเติมโดยพระราชบัญญัติส่งเสริมการลงทุน (ฉบับที่ 3) พ.ศ. 2544
ว่าด้วยเป็นกิจการผลิตท่อเหล็กหรือท่อเหล็กไร้สนิม (Stainless Steel Pipe)
โดยได้รับบัตรส่งเสริมการลงทุนจากคณะกรรมการส่งเสริมการลงทุน ตั้งแต่วันที่ 23 มีนาคม 2548
ทั้งนี้ สิทธิประโยชน์ที่ได้รับจะหมดอายุต่อเมื่อคณะกรรมการส่งเสริมการลงทุนเห็นสมควร
โดยสิทธิประโยชน์ที่สำคัญสรุปได้ดังนี้

1. ให้นำคนต่างด้าวซึ่งเป็นช่างฝีมือหรือผู้ชำนาญการ
คู่สมรสและบุคคลที่อยู่ในอุปการะของบุคคลทั้งสองประเภทเข้ามาในราชอาณาจักรได้ตามจำนวนและกำหนดเวลาที่คณะกรรมการส่งเสริมการลงทุนเห็นสมควร

2.
ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตอยู่ในราชอาณาจักรได้รับอนุญาตทำงานเฉพาะตำแหน่งหน้าที่การทำงานที่คณะกรรมการส่งเสริมการลงทุนให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร

3.
ให้ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

4.
ให้ได้นับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุนไม่รวมค่าที่ดินและเงินทุนหมุนเวียนมีกำหนดเวลา 7 ปี
นับตั้งแต่วันที่เริ่มมีรายได้จากการประกอบกิจการนั้น (เริ่มตั้งแต่วันที่ 2 มิถุนายน 2549 ถึงวันที่ 2
มิถุนายน 2556)
และในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคล
บริษัทจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกิน
5 ปี ตั้งแต่วันพ้นกำหนดนั้น โดยจะเลือกหักจากกำไรสุทธิของปีใดปีหนึ่งหรือหลายปีก็ได้

5. ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมการลงทุน
ไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล

6.
ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลา
1 ปี นับแต่วันนำเข้าครั้งแรก

7. ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออก
เป็นระยะเวลา 1 ปี นับแต่วันที่นำเข้าครั้งแรก

เงื่อนไขเฉพาะโครงการที่สำคัญ

1. เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่
โดยเครื่องจักรซึ่งได้รับการยกเว้นหรือลดหย่อนอากรขาเข้านั้น จะต้องนำเข้ามาภายในวันที่ 13
พฤศจิกายน 2550

2. จะต้องดำเนินการให้แล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 36 เดือน
นับแต่วันที่ออกบัตรส่งเสริม

3. จะต้องมีทุนจดทะเบียนเรียกชำระแล้วไม้น้อยกว่า 40 ล้านบาท
โดยจะต้องชำระเต็มมูลค่าหุ้นก่อนวันเปิดดำเนินการ

4. บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

5. จะต้องดำเนินการตามสาระสำคัญของโครงการที่ได้รับการส่งเสริม ในเรื่องดังต่อไปนี้

5.1 ชนิดผลิตภัณฑ์ ท่อเหล็กไร้สนิม (Stainless Steel Pipe)

5.2 ขนาดของกิจการ มีกำลังการผลิตท่อเหล็กไร้สนิม (Stainless Steel Pipe) ปีละประมาณ
5,000 ตัน (เวลาทำงาน 8 ชั่วโมง / วัน : 300 วัน / ปี)

6. จะต้องมีขนาดการลงทุน (ไม่รวมค่าที่ดินและทุนหมุนเวียน) ไม่น้อยกว่า 1 ล้านบาท

7. ภาษีเงินได้นิติบุคคลที่ได้รับยกเว้นมีมูลค่าไม่เกิน 107,675,000 บาท ทั้งนี้
จะปรับเปลี่ยนตามจำนวนเงินลงทุนโดยไม่รวมค่าที่ดินและทุนหมุนเวียนที่แท้จริงในวันเปิดดำเนินการตามโครงการที่ได้รับการส่งเสริม

8. จะต้องดำเนินการให้ได้รับใบรับรองระบบคุณภาพมาตรฐาน ISO 9000
หรือมาตรฐานสากลอื่นที่เทียบเท่า ภายใน 2 ปี นับแต่วันที่เปิดดำเนินการ
หากไม่สามารถดำเนินการได้ภายในกำหนดเวลาดังกล่าว
จะถูกเพิกถอนสิทธิและประโยชน์ยกเว้นภาษีเงินได้นิติบุคคลเป็นเวลา 1 ปี

9. จะต้องตั้งโรงงานในท้องที่นิคมอุตสาหกรรมอมตะนคร จังหวัดชลบุรี
โดยสถานที่ตั้งโรงงานต้องไม่อยู่ในเขตหวงห้ามตามประกาศผังเมืองรวมของจังหวัด
และต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้องด้วย ทั้งนี้
ภายในระยะเวลา 15 ปี นับแต่วันเปิดดำเนินการ จะย้ายโรงงานไปตั้งในท้องที่อื่นมิได้

ผลกระทบภายหลังการหมดอายุของบัตรส่งเสริมการลงทุนของบริษัท ออโต้ เม็ททอล จำกัด

ผลกระทบต่อบริษัท ออโต้ เม็ททอล จำกัด
ภายหลังสิทธิประโยชน์ที่ได้รับจากการส่งเสริมการลงทุนหมดลง ภายหลังวันที่ 2 มิถุนายน 2556
ได้แก่ บริษัท ออโต้ เม็ททอล จำกัด จะต้องชำระภาษีเงินได้นิติบุคคลตามอัตราปกติทั่วไป
และผู้ถือหุ้นของบริษัท ออโต้ เม็ททอล จำกัด ต้องเสียภาษีเงินได้จากการได้รับเงินปันผล

2.  ภาวะอุตสาหกรรม การตลาด และการแข่งขัน

    1.  ภาวะอุตสาหกรรมโดยรวม

  1) โครงสร้างอุตสาหกรรมสเตนเลสโดยรวม

โครงสร้างของอุตสาหกรรมสเตนเลสสามารถแบ่งออกเป็น 3 ขั้นตอนหลักๆ คือ

(1) อุตสาหกรรมสเตนเลสขั้นต้น
    เป็นการนำโลหะร้อนและเศษเหล็กมาผ่านกระบวนการหลอมจนได้เป็นแท่งสเตนเลส
    และนำเอาแท่งสเตนเลสมารีดด้วยความร้อนจนได้เป็นสเตนเลสรีดร้อนชนิดม้วนและแผ่น
    และนำสเตนเลสรีดร้อนมาผ่านกระบวนการขัดผิวและลดความหนาด้วยวิธีรีดเย็นให้เป็นม้วนและแผ่นที่มีลักษณะแตกต่างกันไปตามการนำไปใช้งาน

(2) อุตสาหกรรมสเตนเลสขั้นกลาง เป็นการแปรรูปม้วนสเตนเลสรีดเย็นโดยการตัด
    ตัดเป็นแถบม้วน การขัดเงา การปั๊มเป็นแผ่นกลม การพับขึ้นรูปเบื้องต้น
    ตามคำสั่งของลูกค้าในอุตสาหกรรมต่างๆ

(3) อุตสาหกรรมสเตนเลสขั้นปลาย
    เป็นการนำสเตนเลสรีดร้อนเย็นมาผ่านกระบวนการแปรรูปต่างๆ
    จนเป็นผลิตภัณฑ์สำเร็จรูปที่ใช้ในอุตสาหกรรมต่อเนื่องต่างๆ
    ซึ่งส่วนใหญ่ในประเทศไทยจะเป็นอุตสาหกรรม สเตนเลสขั้นปลาย

+---------------------+----------------------+-------------------------+
| นำโลหะร้อนและเศษเ    |   []                 | การ                     |
| หล็กมาผ่านกระบวนการหล |                      | นำไปใช้ในอุตสาหกรรมต่อเนื่อง |
| อมจนได้เป็นแท่งสเตนเลส |   แปรรูปม้วนสเตนเลส    |                         |
|                     |   รีดเย็นโดยการตัด      | - ทำเครื่องครัว เฟอร์นิเจอร์  |
| นำมารีดด้วย           |   เป็นแถบม้วน การชัดเงา |                         |
| ความร้อนจนได้เป็นสเตนเ |   การปั๊มเป็นแผ่นกลม     | - ท่อไอเสียรถยนต์ กันชน     |
| ลสรีดร้อนชนิดม้วนและแผ่น |   การพับขึ้นรูปเบื้องต้น    | กระบะบรรทุกสินค้า          |
|                     |   ตามคำสั่งข           |                         |
| และนำสเตนเลสรีด      | องลูกค้าในอุตสาหกรรมต่าง | - ผนังห้องเย็น ท่อส่งน้ำยา    |
| ร้อนมาผ่านกระบวนการขัด |   ๆ                  | แท้งค์น้ำ                  |
| ผิวและลดความหนาด้วยวิธ |                      |                         |
| ีรีดเย็นให้เป็นม้วนและแผ่น |                      | - ผนังลิฟท์ แผงไฟฟ้า รั้ว     |
|                     |                      | ประตู                    |
|                     |                      |                         |
|                     |                      | - ท่อลำเลียงส่วนผสมอาหาร   |
|                     |                      | เครื่องดื่ม                 |
|                     |                      |                         |
|                     |                      | - ท่อส่งสารเคมี ท่อส่งน้ำมัน   |
|                     |                      |                         |
|                     |                      | - ถังเครื่องซักผ้า           |
|                     |                      |                         |
|                     |                      | - อุปกรณ์การแพทย์          |
+---------------------+----------------------+-------------------------+

สเตนเลสเป็นโลหะประเภทหนึ่งที่ใช้งานอย่างกว้างขวาง ทั้งเป็นของใช้ในบ้าน ในอุตสาหกรรม
รวมถึงในงานสถาปัตยกรรม ทั้งนี้เนื่องจากมีความแข็งแรงทนทาน
สามารถต้านทานการสึกกร่อนและการบำรุงรักษาต่ำ
เมื่อเทียบกับเหล็กกล้า สเตนเลสสามารถแบ่งตามโครงสร้างจุลภาคออกเป็น 5 เกรดหลัก ได้แก่

1) เกรดออสเตนิติก ประกอบด้วยโครเมียม (ร้อยละ 18 ซึ่งช่วยเพิ่มความต้านทานการสึกกร่อน)
และนิกเกิล (ร้อยละ 8 ซึ่งช่วยในการขึ้นรูปได้ง่าย และสามารถผลิตได้ง่าย) คุณลักษณะเด่น คือ
แม่เหล็กดูดไม่ติด ต้านทานการกัดกร่อนดีมาก จึงเป็นที่นิยมใช้กันอย่างกว้างขวาง เช่น เกรด 304
เกรด 316L เกรด 321 และเกรด 301

2) เกรดเฟอร์ริติก ประกอบด้วยโครเมียม (ร้อยละ 12 หรือ ร้อยละ 18) และคาร์บอน
(ระดับต่ำ) คุณลักษณะเด่นคือ แม่เหล็กดูดติด ต้านทานต่อการกัดกร่อนปานกลาง
และขึ้นรูปได้ปานกลาง เช่น เกรด 430 และเกรด 409

3) เกรดมาร์เทนซิติก ประกอบด้วยโครเมียม (ร้อยละ 12 ถึง ร้อยละ 18) และคาร์บอน
(ระดับปานกลาง) คุณลักษณะเด่น คือ แม่เหล็กดูดติด แข็งแรงทนทาน ขึ้นรูปได้ยาก
และต้านทานการสึกกร่อนไม่ค่อยดี เช่น เกรด 420

4) เกรดดูเพล็กซ์ ประกอบด้วย โครเมียม (ร้อยละ18 ถึง ร้อยละ 28) นิกเกิล (ร้อยละ 4.5
ถึง ร้อยละ 8) เฟอร์ไรต์ และออสเตไนต์
ซึ่งถือเป็นสเตนเลสที่มีโครงสร้างผสมระหว่างเกรดเฟอร์ริติคและเกรดออสเตนิติก คุณลักษณะเด่น
คือ แข็งแรงทนทานและมีความเหนียวสูง เช่น เกรด 2304 เกรด 2205 และเกรด 2507

5) เกรดเพิ่มความแข็งโดยการตกผลึก ประกอบด้วย โครเมียม (ร้อยละ 17) นิกเกิล
ทองแดงและไนโอเบียม คุณลักษณะเด่น คือ สามารถทำการชุบแข็งได้ เช่น เกรด PH13-9Mo
และเกรด AM-350

สเตนเลสแต่ละเกรดมีคุณสมบัติและความต้านทานการกัดกร่อนแตกต่างกัน
เนื่องจากโครงสร้างและองค์ประกอบของธาตุที่แตกต่างกัน โดยสเตนเลสเกรดออสเตนิติก
เกรดเฟอร์ริติก และเกรดมาร์เทนซิติก
จะใช้เป็นส่วนประกอบสำคัญในอุตสาหกรรมเครื่องอุปโภคโดยทั่วไป ส่วนสเตนเลสเกรดดูเพล็กซ์
จะใช้เป็นส่วนประกอบสำคัญในงานด้านวิศวกรรม ทั้งนี้
บริษัทจำหน่ายสเตนเลสประเภทเกรดออสเตนิติกและเกรดเฟอร์ริติก

อุตสาหกรรมสเตนเลส เป็นอุตสาหกรรมหนึ่งที่พัฒนาขึ้นมาจากอุตสาหกรรมเหล็ก ซึ่งจะเห็นว่า
สเตนเลสเป็นหนึ่งในวัสดุในกลุ่มเหล็กที่ยังมีปริมาณการใช้ที่น้อยมาก โดยอยู่ที่ประมาณร้อยละ 2
ถึงร้อยละ 3 ของปริมาณการใช้เหล็กทั้งหมด แต่อย่างไรก็ตาม
มูลค่าของสเตนเลสนั้นกลับอยู่ที่ประมาณร้อยละ 15 ถึงร้อยละ 20 ของมูลค่าเหล็กทั้งหมด
ซึ่งแสดงให้เห็นว่ามูลค่าเพิ่มของอุตสาหกรรมสเตนเลสโดยรวมนั้นสูงกว่า
สเตนเลสนั้นจัดเป็นผลิตภัณฑ์ที่สามารถใช้เป็นดัชนีวัดความเจริญทางเศรษฐกิจของประเทศได้ในระดับหนึ่ง
ทั้งนี้
ประเทศที่เจริญแล้วมีอัตราการใช้สเตนเลสต่อหัวที่ค่อนข้างสูงมากเช่นเดียวกับในช่วงที่เศรษฐกิจประเทศไทยเติบโตก็มีการใช้สเตนเลสกันอย่างแพร่หลาย

  2) อุตสาหกรรมสเตนเลสในตลาดโลก

2.1 ปริมาณการผลิตสเตนเลสทั่วโลก

(หน่วย: พันเมตริกตัน)

+-------------------+---------+---------+---------+---------+---------+
| ภูมิภาค             | 2548    | 2549    | %       | 2550    | %       |
|                   |         |         | การเป   |         | การเป   |
|                   |         |         | ลี่ยนแปลง | (ประ    | ลี่ยนแปลง |
|                   |         |         |         | มาณการ) |         |
+-------------------+---------+---------+---------+---------+---------+
| ยุโรปตะวันตก/แอฟริกา | 8,795   | 9,971   | 13.4    | 9,700   | -2.7    |
|                   |         |         |         |         |         |
| ยุโรปก             | 310     | 363     | 16.8    | 400     | 10.3    |
| ลางและยุโรปตะวันออก |         |         |         |         |         |
|                   | 2,688   | 2,951   | 9.8     | 2,850   | -3.4    |
| สหรัฐอเมริกา        |         |         |         |         |         |
|                   | 12,498  | 15,074  | 20.6    | 16,850  | 11.8    |
| เอเชีย             |         |         |         |         |         |
+-------------------+---------+---------+---------+---------+---------+
| รวม               | 24,292  | 28,358  | 16.7    | 29,800  | 5.1     |
+-------------------+---------+---------+---------+---------+---------+

ที่มา: www.worldstainless.org

ในปี 2549 ปริมาณการผลิตสเตนเลสทั่วโลกอยู่ที่ 28.4 ล้านเมตริกตัน เพิ่มขึ้นจากปีก่อนร้อยละ
16.7 International Stainless Steel Forum (ISSF)
ได้คาดการณ์ว่าปริมาณการผลิตสเตนเลสทั่วโลกในปี 2550 จะเพิ่มขึ้นเป็น 29.8 ล้านเมตริกตัน
หรือเพิ่มขึ้นร้อยละ 5.1 ประเทศในแถบเอเชียถือเป็นภูมิภาคที่มีปริมาณการผลิต
สเตนเลสรายใหญ่ที่สุดในโลก โดยในปี 2549
การผลิตสเตนเลสในเอเชียมีอัตราการเติบโตเป็นร้อยละ 20.6 และ ISSF
ได้คาดการณ์ว่าในปี 2550
อัตราการเติบโตของปริมาณการผลิตสเตนเลสในเอเชียจะเพิ่มขึ้นอีกประมาณร้อยละ 11.8
โดยประเทศจีนจะเป็นประเทศที่มีอัตราการขยายตัวมากที่สุด นอกจากนี้ ISSF ยังได้คาดการณ์ว่า
ในปี 2550 การผลิต
สเตนเลสในยุโรปตะวันตก/แอฟริกา และสหรัฐอเมริกา จะมีแนวโน้มลดลงร้อยละ 2.7 และร้อยละ
3.4 ตามลำดับ เนื่องจากการไหลเข้าของสเตนเลสจากประเทศในแถบเอเชีย
แต่ประเทศในกลุ่มยุโรปตอนกลางและยุโรปตะวันออกจะยังคงมีการผลิตเพิ่มขึ้น

สำหรับการผลิตสเตนเลสในประเทศไทยนั้น บริษัท ไทยน๊อคซ์ สเตนเลส จำกัด (มหาชน)
เป็นผู้ผลิตสเตนเลสรีดเย็นรายเดียวในประเทศ ซึ่งทำการผลิตและจำหน่ายสเตนเลส 2 เกรด
ได้แก่ เกรดออสเตนิติก (Cold-Rolled Austenitic Stainless Steel)
และเกรดเฟอร์ริติก (Cold-Rolled Ferritic Stainless Steel)
โดยเริ่มดำเนินการผลิตตั้งแต่ปี 2536 ในรูปแบบแผ่นสเตนเลสรีดเย็น และม้วนสเตนเลสรีดเย็น

2.2 แนวโน้มความต้องการใช้สเตนเลสทั่วโลก (Global Stainless Steel Demand Index)

  สเตนเลสรีดร้อน (Hot Rolled Flat Products)

[]

ที่มา : www.worldstainless.org

  สเตนเลสรีดเย็น (Cold Rolled Flat Products)

[]

ที่มา: www.worldstainless.org

อุตสาหกรรมสเตนเลสในตลาดโลกกำลังอยู่ในช่วงขยายตัวภายหลังจากการฟื้นตัวทางเศรษฐกิจของประเทศต่างๆ
ทำให้การบริโภคสเตนเลสเพิ่มสูงขึ้น โดยตั้งแต่ปี 2543
เศรษฐกิจโลกและภูมิภาคเอเชียได้เติบโตขึ้นมาก
ดังจะเห็นได้จากการเติบโตของปริมาณการใช้สเตนเลสทั่วโลกเพิ่มขึ้นอย่างต่อเนื่องโดยเฉลี่ยร้อยละ
6 - 7 ประเทศจีนเป็นผู้บริโภคสเตนเลสที่ใหญ่ที่สุดเนื่องจากการเติบโตทางเศรษฐกิจอย่างรวดเร็ว
ประกอบกับการเตรียมการเพื่อเป็นเจ้าภาพจัดงานระดับโลก เช่น การแข่งขันกีฬาโอลิมปิกในปี
2551 จึงมีการนำเข้าสเตนเลสเป็นจำนวนมาก อย่างไรก็ตาม
ประเทศจีนได้ขยายกำลังการผลิตสเตนเลสเพื่อทดแทนการนำเข้าจากต่างประเทศ
และเริ่มเป็นผู้ส่งออกสเตนเลสรายใหญ่ของโลกตั้งแต่ปี 2549

2.3 แนวโน้มราคาสเตนเลสในตลาดโลก

ราคาสเตนเลสทั่วโลกจะถูกกำหนดโดยความสมดุลระหว่างอุปสงค์และอุปทานในตลาดโลก
นอกจากนี้ยังแปรผันตามราคาม้วนสเตนเลสประเภทรีดร้อนและรีดเย็น
ในอดีตวงจรราคาสเตนเลสจะมีการเปลี่ยนแปลงเพิ่มขึ้นหรือลดลงในรอบระยะเวลา 5 ปี
อย่างไรก็ตาม ตั้งแต่ปลายปี 2544 ถึงปี 2547
ราคาสเตนเลสในตลาดโลกปรับตัวสูงขึ้นอย่างต่อเนื่อง
ส่วนหนึ่งเนื่องมาจากความต้องการที่สูงขึ้นของประเทศจีน
รวมทั้งปัจจัยด้านราคาน้ำมันที่เพิ่มขึ้นส่งผลกระทบต่อต้นทุนการผลิตและการขนส่ง
ในช่วงครึ่งหลังของปี 2548 ราคาสเตนเลสมีการปรับตัวลดลง
เนื่องจากปริมาณสเตนเลสในตลาดโลกมีมากเกินความต้องการ ผู้ผลิตหลักๆ
ทั่วโลกจึงทำการลดกำลังการผลิตลงอย่างต่อเนื่อง
เพื่อให้มีการระบายสินค้าคงคลังที่เกินความต้องการและรักษาระดับราคาไว้ให้ไม่ลดต่ำกว่าต้นทุนที่แท้จริง
อย่างไรก็ตาม ในปี 2549 ตลาดสเตนเลสของโลกได้ฟื้นตัวขึ้นอย่างรวดเร็ว
โดยมาจากปัจจัยด้านความต้องการในตลาดสหภาพยุโรปและสหรัฐอเมริกาที่มีการขยายตัวต่อเนื่องจากการขยายตัวของภาคอุตสาหกรรม
ประกอบกับผู้ผลิตรายใหญ่ในสหภาพยุโรปประสบปัญหาด้านกำลังการผลิต
ขณะที่การขยายกำลังการผลิตในตลาดสหรัฐอเมริกายังไม่แล้วเสร็จส่งผลให้เกิดการขาดแคลน

  ราคาสเตนเลสรีดร้อนและรีดเย็นในเอเชีย

[]

ที่มา: สถาบันเหล็กและเหล็กกล้าแห่งประเทศไทย

นอกจากนี้ ราคาสเตนเลสในแต่ละภูมิภาคจะมีราคาที่แตกต่างกันไปขึ้นอยู่กับหลายปัจจัย เช่น
ต้นทุนในการผลิต ค่าขนส่ง ค่าแรงงาน มาตรการควบคุมราคา ปริมาณการผลิต
และปริมาณการบริโภค ทั้งนี้ แนวโน้มของตลาดสเตนเลสจะยังคงมีทิศทางที่เติบโตอย่างต่อเนื่อง
และภูมิภาคเอเชียจะเป็นภูมิภาคที่มีบทบาทสูงในอุตสาหกรรมนี้ทั้งในด้านการผลิตและการบริโภค
เนื่องจากสภาวะทางเศรษฐกิจที่ดีขึ้น
ส่งผลให้แนวโน้มการบริโภคสเตนเลสและปริมาณการผลิตของผู้ผลิตในอุตสาหกรรมสเตนเลสเพิ่มสูงขึ้นตามไปด้วย

เมื่อพิจารณาตามประเภทของสเตนเลสจะพบว่า
สเตนเลสเกรดออสเตนิติกจะมีความผันผวนของราคาค่อนข้างสูง
เมื่อเปรียบเทียบกับสเตนเลสรีดเย็นเกรดเฟอร์ริติก
เนื่องจากสเตนเลสเกรดออสเตนิติกมีส่วนผสมของนิกเกิลอยู่ในปริมาณร้อยละ 8 ถึงร้อยละ 20
ในขณะที่สเตนเลสเกรดเฟอร์ริติกไม่มีส่วนผสมของนิกเกิล
จึงมีราคาที่ถูกกว่าและมีความแปรผันที่น้อยกว่า จึงกล่าวได้ว่า
ปัจจัยส่วนหนึ่งที่ใช้ในการกำหนดราคาสเตนเลสเกรดออสเตนิติก คือ ราคานิกเกิล

  3) อุตสาหกรรมสเตนเลสในประเทศไทย

ปริมาณการใช้สเตนเลสในประเทศไทย

(หน่วย : พันเมตริกตัน)

  ----------------- ---------- ----------- ----------- ---------- -----------
                    2545       2546        2547        2548       2549

  สเตนเลสรีดเย็น      134        149         150         171        180

  สเตนเลสรีดร้อน      35         26          46          49         36
  ----------------- ---------- ----------- ----------- ---------- -----------

ที่มา: สมาคมพัฒนาสเตนเลสไทย

อุตสาหกรรมสเตนเลสในประเทศไทยนั้นมีการปรับตัวขึ้นในทิศทางเดียวกับภาวะอุตสาหกรรม
สเตนเลสในตลาดโลก ทั้งนี้ เป็นผลมาจากการฟื้นตัวของเศรษฐกิจโดยรวมของประเทศ
โดยเฉพาะภาคอสังหาริมทรัพย์ ธุรกิจก่อสร้าง อุตสาหกรรมยานยนต์ และอุตสาหกรรมอาหาร
รวมถึงอุตสาหกรรมเครื่องใช้ไฟฟ้าในบ้าน
ดังจะเห็นได้จากปริมาณการใช้สเตนเลสรีดเย็นในประเทศไทย เพิ่มขึ้นจาก 134 พันตันในปี 2545
เป็น 180 พันตันในปี 2549 โดยมีอัตราการเติบโตเฉลี่ยตั้งแต่ปี 2545 ถึง 2549 คิดเป็นร้อยละ
34.33 และปริมาณการใช้สเตนเลสรีดร้อนในประเทศไทย เพิ่มขึ้นจาก 35 พันตันในปี 2545 เป็น
36 พันตันในปี 2549 โดยมีอัตราการเติบโตเฉลี่ยตั้งแต่ปี 2545 ถึง 2549 คิดเป็นร้อยละ 2.86

การบริโภคสเตนเลสรีดเย็นในประเทศไทยยังมีโอกาสเติบโตสูง เนื่องจากปริมาณการบริโภค
สเตนเลสรีดเย็นโดยเฉลี่ยของประชากรในประเทศยังอยู่ที่ระดับต่ำเพียง 3 กิโลกรัมต่อคนต่อปี
เมื่อเทียบกับประเทศที่พัฒนาแล้วในเอเชีย (เช่น ญี่ปุ่น เกาหลีใต้ และไต้หวัน)
ซึ่งมีอัตราการบริโภคเฉลี่ยสูงกว่า 10 กิโลกรัมต่อคนต่อปี นอกจากนี้
ภาวะเศรษฐกิจที่เติบโตอย่างต่อเนื่องจะเป็นอีกหนึ่งปัจจัยหลักที่ทำให้แนวโน้มของอุตสาหกรรมสเตนเลสในประเทศมีโอกาสในการเติบโตในอนาคต
โดยคาดว่าภายใน 2 ถึง 3 ปีข้างหน้า ปริมาณความต้องการบริโภคสเตนเลสจะเพิ่มสูงขึ้น
อันเนื่องมาจากโครงการก่อสร้างสาธารณูปโภคขั้นพื้นฐานขนาดใหญ่ของรัฐต่างๆ เช่น
โครงการส่วนต่อขยายระบบขนส่งระบบรางในเขตกรุงเทพฯ และปริมณฑล โครงการรถไฟรางคู่
เป็นต้น

ปริมาณการบริโภคสเตนเลสในประเทศไทย
มีความสัมพันธ์ในทิศทางเดียวกับการเติบโตของอุตสาหกรรมที่เกี่ยวข้องต่างๆ เช่น
อุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมก่อสร้าง อุตสาหกรรมอาหาร
อุตสาหกรรมเครื่องครัวและเครื่องใช้
ซึ่งในแต่ละอุตสาหกรรมมีส่วนในการผลักดันให้อุตสาหกรรมสเตนเลสในประเทศไทยมีการเติบโตอย่างต่อเนื่อง
แนวโน้มของอุตสาหกรรมในประเทศไทยที่เกี่ยวข้องกับบริษัท มีดังนี้

  -----------------------------------------------------------------------------------------------------------------------------------
  แนวโน้มกลุ่มอุตสาหกรรม         การเติบโตที่ผ่านมา                 การเติบโตในอนาคต                                                  แนวโน้ม
  -------------------------- ------------------------------ ---------------------------------------------------------------- --------
  อุตสาหกรรมยานยนต์            - ตลาดใหญ่ เติบโตต่อเนื่อง          - นำไปเป็นอุปกรณ์ต่างๆ ในรถยนต์มากขึ้น เช่น ระบบท่อไอเสีย กันชน ฝาครอบล้อ    ++
                                                            พื้นรถโดยสารและส่วนตกแต่งอื่นๆ ของรถยนต์                                

  อุตสาหกรรมเครื่องใช้ไฟฟ้า       - ตลาดใหญ่ เติบโตต่อเนื่อง          - นำไปเป็นส่วนประกอบในเครื่องใช้ไฟฟ้าที่ต้องการการป้องกันการเป็นสนิม เช่น      ++
                                                            ประตูตู้เย็น ไมโครเวฟ เครื่องซักผ้า                                      

  อุตสาหกรรมอาหาร             - ตลาดใหญ่ เติบโตต่อเนื่อง          - นำไปเป็นผลิตภัณฑ์บรรจุอาหารกระป๋องเพื่อทดแทนบรรจุภัณฑ์จากสังกะสีและอลูมิเนียม  ++
                                                            โดยประเทศที่พัฒนาแล้วได้เริ่มใช้บรรจุภัณฑ์ของอาหารกระป๋องที่ผลิตจากสเตนเลสแล้ว   

  อุตสาหกรรมเครื่องครัว          - ตลาดใหญ่ เติบโตต่อเนื่อง          - นำผลิตภัณฑ์สเตนเลสไปใช้เป็นส่วนประกอบเครื่องใช้ในบ้าน เช่น                ++
  และเครื่องใช้                                                อุปกรณ์ประกอบอาคาร อ่างล้างจาน เครื่องใช้ไฟฟ้า                           

  อุตสาหกรรมคอมพิวเตอร์         - ตลาดใหญ่ เติบโตต่อเนื่อง          - นำไปเป็นฝากันกระแทกของ external harddisk, ฝาครอบของ CPU          ++

  อุตสาหกรรมเครื่องเย็น/ห้องเย็น   - ตลาดใหญ่ เติบโตต่อเนื่อง          - นำผลิตภัณฑ์ประเภทท่อไปใช้ในระบบทำความเย็น                            ++
  และเครื่องปรับอากาศ                                          และผลิตภัณฑ์แผ่นสเตนเลสใช้ในการทำห้องเย็น และอุปกรณ์ภายในเครื่องเย็น         

  อุตสาหกรรมก่อสร้างและตกแต่ง    - การเติบโตขึ้นอยู่กับภาวะเศรษฐกิจ    - การออกแบบและตกแต่งนิยมใช้ผลิตภัณฑ์สเตน เลสมากขึ้น เช่น                  ==
                                                            การนำท่อสเตนเลสไปใช้ในการทำราวบันได ราวกั้นริมขอบถนน                   
                                                            ราวระเบียงกันตกของอาคารชุด                                          

  อุตสาหกรรมเฟอร์นิเจอร์         - การเติบโตขึ้นอยู่กับภาคอสังหาริมทรัพย์ - นำไปทดแทนผลิตภัณฑ์ที่ทำจากเหล็กและสังกะสีมากขึ้นโดยเฉพาะสตรีทเฟอร์นิเจอร์    =+
                                                            (Street Furniture) เช่น ศาลาที่พักผู้โดยสาร ป้ายโฆษณา                   
  -----------------------------------------------------------------------------------------------------------------------------------

หมายเหตุ: ++ หมายถึง แนวโน้มการเติมโตในอัตราที่เพิ่มขึ้นและเพิ่มขึ้นอย่างต่อเนื่อ

=+ หมายถึง แนวโน้มการเติบโตในอัตราที่เพิ่มขึ้น

== หมายถึง แนวโน้มการเติบโตในอัตราที่คงที่และสม่ำเสมอ

1.  มาตรการต่างๆ ที่เกี่ยวข้องกับอุตสาหกรรมสเตนเลส

  1) มาตรการตอบโต้การทุ่มตลาด (Anti – dumping: AD)

กระทรวงพาณิชย์ได้ดำเนินการให้มีพระราชบัญญัติการตอบโต้การทุ่มตลาดและอุดหนุนซึ่งสินค้าจากต่างประเทศ
พ.ศ. 2542
เพื่อปกป้องอุตสาหกรรมภายในประเทศมิให้เกิดความเสียหายจากการที่ประเทศคู่ค้าส่งสินค้าเข้ามาจำหน่ายในประเทศไทยในราคาต่ำกว่าราคาที่จำหน่ายในประเทศตน
หรือในราคาที่ต่ำกว่าราคาที่ส่งออกไปจำหน่ายยังประเทศอื่น
หรือในราคาที่ต่ำกว่าราคาที่คำนวณขึ้นจากต้นทุนการผลิตในประเทศผู้ผลิตนั้น

กรมการค้าต่างประเทศ
กระทรวงพาณิชย์จึงออกมาตรการเพื่อป้องกันการทุ่มตลาดของสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี
เนื่องจากปริมาณการนำเข้าสินค้าทุ่มตลาดจากประเทศดังกล่าวเพิ่มสูงขึ้น
ประกอบกับการนำเข้าสินค้าทุ่มตลาดดังกล่าวมีผลกระทบต่อราคาขายในประเทศ โดยมีการตัดราคา
กดราคา และการยับยั้งการขึ้นราคา

ภายหลังจากที่คณะกรรมการพิจารณาการทุ่มตลาดและการอุดหนุน มีคำวินิจฉัยชั้นที่สุดเมื่อวันที่ 10
มีนาคม 2546 ว่ามีการทุ่มตลาดและมีความเสียหายจากการทุ่มตลาดของประเทศคู่ค้าจริง
ดังนั้นกระทรวงพาณิชย์จึงเรียกเก็บอากรตอบโต้การทุ่มตลาดเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวเป็นระยะเวลา
5 ปี เริ่มตั้งแต่วันที่ 13 มีนาคม 2546

อย่างไรก็ตาม หากมาตรการตอบโต้การทุ่มตลาดของกระทรวงพาณิชย์ดังกล่าวสิ้นสุดลง
แม้อาจจะก่อให้เกิดผลกระทบในแง่ของการแข่งขันด้านราคาขายของสินค้าเหล็กกล้าไร้สนิมรีดเย็นชนิดม้วน
แผ่น และแผ่นแถบในประเทศ
และอาจทำให้ราคาของสินค้าดังกล่าวเกิดความผันผวนมากขึ้นจากการเปิดโอกาสให้มีการนำเข้าได้เสรีมากขึ้น
แต่การเปิดเสรีดังกล่าวจะส่งผลดีต่อบริษัทเนื่องจากบริษัทสามารถนำเข้าวัตถุดิบได้ในราคาถูกลง
และสามารถนำเข้าจากหลายประเทศ
โดยจะไม่มีผลกระทบต่ออัตราการทำกำไรของบริษัทเนื่องจากบริษัทใช้นโยบายตั้งราคาโดยรักษาส่วนต่างของกำไร

  2) การกำกับดูแลสินค้าเหล็กของกรมการค้าภายใน

อุตสาหกรรมเหล็กของไทยมีความสามารถในการผลิตเพื่อทดแทนการนำเข้าได้ในระดับหนึ่ง
อย่างไรก็ตาม
การที่ต้องพึ่งพาการนำเข้าเหล็กขั้นต้นจากต่างประเทศทำให้ต้นทุนการผลิตสูงเมื่อเทียบกับประเทศอื่นๆ
ที่มีวัตถุดิบภายในประเทศ
ปัจจุบันราคาและปริมาณความต้องการผลิตภัณฑ์เหล็กในประเทศไทยได้เพิ่มสูงขึ้นอย่างรวดเร็ว
มีสาเหตุจากหลายองค์ประกอบ คือ ราคาและปริมาณการใช้เหล็กในตลาดโลก
ค่าขนส่งทางเรือได้เพิ่มสูงขึ้น ภาวะเศรษฐกิจของประเทศโดยรวมดีขึ้น
และนโยบายของภาครัฐที่สนับสนุนให้มีการก่อสร้างอสังหาริมทรัพย์ จากสถานการณ์ดังกล่าว
ก่อให้เกิดผลกระทบต่อผู้เกี่ยวข้องอย่างกว้างขวางโดยเฉพาะผู้บริโภค

ดังนั้น กรมการค้าภายใน กระทรวงพาณิชย์
ในฐานะเป็นหน่วยงานภาครัฐที่มีภาระกิจสำคัญในการกำกับดูแลการค้าในประเทศให้ดำเนินไปอย่างเสรีและเป็นธรรมได้ประกาศกำหนดสินค้าและบริการควบคุม
เมื่อวันที่ 31 มกราคม 2548 ให้ (1) เหล็กโครงสร้างรูปพรรณ ได้แก่ เพลา เป็นต้น (2)
เหล็กแผ่น ได้แก่ เหล็กแผ่นรีดร้อนชนิดแผ่น/ม้วน เหล็กแผ่นรีดเย็นชนิดม้วน
เหล็กแผ่นเคลือบสังกะสีแบบจุ่มร้อน เหล็กกล้าไร้สนิมรีดเย็นชนิดม้วน เป็นต้น และ (3) เหล็กเส้น
ได้แก่ เหล็กเส้นกลม เหล็กแท่ง เหล็กข้ออ้อย เหล็กรูปตัวซี เป็นต้น
อยู่ในรายการสินค้าควบคุมของคณะกรรมการกลางว่าด้วยราคาสินค้าและบริการ

กรมการค้าภายในจึงได้กำหนดราคาสูงสุดของสเตนเลส (เพดานราคา)
เพื่อเป็นการควบุคมการขึ้นราคาเหล็กแผ่นภายในประเทศและช่วยสร้างเสถียรภาพของราคาวัตถุดิบเหล็กให้กับอุตสาหกรรมต่อเนื่อง
อย่างไรก็ตาม
กรมการค้าภายในสามารถปรับเปลี่ยนเพดานราคาหากเห็นว่าราคาสเตนเลสในตลาดโลกเพิ่มสูงขึ้นเพื่อเป็นการป้องกันปัญหาการขาดแคลนวัตถุดิบเหล็กภายในประเทศ
เนื่องจากผู้ผลิตวัตถุดิบเหล็กภายในประเทศเปลี่ยนไปส่งออกมากขึ้น

  3) เขตการค้าเสรี (Free Trade Area: FTA)

เขตการค้าเสรี
เป็นการรวมกลุ่มเศรษฐกิจโดยมีเป้าหมายเพื่อลดภาษีศุลกากรระหว่างกันภายในกลุ่มลงให้เหลือน้อยที่สุดหรือเป็นร้อยละศูนย์
ครอบคลุมรายการสินค้าที่ค้าขายระหว่างกันให้มากพอ
และใช้อัตราภาษีปกติที่สูงกว่ากับประเทศนอกกลุ่ม  โดยในอดีตที่ผ่านมานั้นการทำ FTA
เน้นการเปิดเสรีด้านสินค้าโดยการลดเลิกภาษีและอุปสรรคที่ไม่ใช่ภาษีเป็นสำคัญ
ตัวอย่างข้อตกลงดังกล่าวเช่น ข้อตกลงที่ประเทศไทยทำร่วมกับจีน และอินเดีย เป็นต้น

อย่างไรก็ตาม การทำข้อตกลงเขตการค้าเสรีในระยะหลัง เป็นการทำข้อตกลงที่ครอบคลุมหลายด้าน
โดยรวมไปถึงการเปิดเสรีด้านบริการ การลงทุน ทรัพย์สินทางปัญญา พาณิชย์อิเลคโทรนิคส์ เป็นต้น
โดยข้อตกลงดังกล่าวจะสูงกว่าข้อผูกพันที่มีองค์การค้าโลก
ปัจจุบันประเทศไทยอยู่ระหว่างการเจรจาการทำเขตการค้าเสรีกับประเทศต่างๆ อาทิ จีน ญี่ปุ่น
อินเดีย เขตตะวันออกกลาง เขตอเมริกาเหนือ เขตอเมริกาใต้ เป็นต้น

หากประเทศไทยมีการเปิดเขตการค้าเสรีโดยยอมลดภาษีการนำเข้าสินค้าประเภทเหล็ก
อาจก่อให้เกิดผลกระทบต่อผู้ผลิตเหล็กในประเทศ
ซึ่งจะสูญเสียความสามารถในการแข่งขันกับบรรดาผู้ผลิตเหล็กจากต่างประเทศที่มีต้นทุนการผลิตที่ต่ำกว่าบริษัทผู้ผลิตเหล็กในประเทศไทยมาก
อย่างไรก็ตาม การเปิดเสรีการค้าดังกล่าวจะส่งผลดีต่อบริษัทที่ดำเนินธุรกิจการซื้อมาและจำหน่ายไป
ในฐานะผู้นำเข้าโดยจะได้รับประโยชน์จากการนำเข้าวัตถุดิบราคาถูกและสามารถนำเข้าจากแหล่งนำเข้าจากหลายประเทศ
และส่งผลดีต่อผู้บริโภคในอนาคตเนื่องจากจะมีทางเลือกในส่วนของสินค้าและผลิตภัณฑ์ที่หลากหลายมากกว่าเดิม
ทั้งนี้ หากมีการเปิดเขตการค้าเสรีจะก่อให้ผลดีต่อบริษัท
เนื่องจากบริษัทสามารถสั่งซื้อสินค้าจากต่างประเทศได้ในราคาที่ถูกลง นอกจากนี้
การเข้ามาของคู่แข่งขันจากต่างประเทศ จะส่งผลให้มีการแข่งขันภายในประเทศสูงขึ้น
คู่แข่งขันในประเทศที่ไม่มีศักยภาพเพียงพอก็จะลดลง
ทำให้แข่งขันกันในเรื่องคุณภาพและมาตรฐานสินค้า

3.2.3 ภาวะการแข่งขัน

บริษัทมีนโยบายการบริหารที่มุ่งเน้นการให้บริการ
การดำเนินธุรกิจของบริษัทจะเป็นการผสมระหว่างการเป็นผู้แปรรูปและให้บริการผลิตภัณฑ์สเตนเลสครบวงจร
บริษัทเน้นการให้บริการแก่ลูกค้าในการจัดหาผลิตภัณฑ์สเตนเลสในลักษณะ “One Stop Service”
กล่าวคือ มีจัดหา แปรรูปผลิตภัณฑ์
และนำสินค้าเข้าสู่ระบบการบริหารจัดการคลังสินค้าเพื่อจัดส่งให้กับลูกค้า
จึงเป็นการลดความเสี่ยงของลูกค้าในการจัดหาสินค้าได้ไม่ครบถ้วน
การแข่งขันของบริษัทและบริษัทย่อย แบ่งออกเป็น 4 กลุ่ม ดังนี้

  1) ธุรกิจการแปรรูปผลิตภัณฑ์สเตนเลส

ปัจจุบันประเทศไทยมีผู้ประกอบกิจการธุรกิจค้าขายเกี่ยวกับสเตนเลสแผ่น อยู่ประมาณ 50-60 ราย
แต่จะมีผู้ประกอบการที่แปรรูปสเตนเลสม้วนเป็นหลักและสามารถให้บริการได้ในระดับเดียวกันอย่างครบวงจรนั้น
มีเพียง 2 – 3 รายเท่านั้น โดยในผู้ประกอบการ 2 – 3 รายดังกล่าว
บริษัทมีส่วนแบ่งตลาดสำหรับการจำหน่ายตรงให้แก่ลูกค้าซึ่งเป็นผู้ประกอบการในกลุ่มอุตสาหกรรมต่าง
ๆ ประมาณร้อยละ 60 ส่วนที่เหลืออีกประมาณ 40 – 50 ราย ประกอบธุรกิจในลักษณะซื้อมาขายไป
โดยมีการแปรสภาพไม่มาก (Stockist) และไม่ได้มีกระบวนการผลิตหรือแปรรูป
หรือมีเครื่องจักรครบกระบวนการเหมือนทางบริษัท
ปัจจุบันการแข่งขันในธุรกิจที่มีลักษณะเดียวกับบริษัทเป็นเรื่องค่อนข้างยากสำหรับผู้ประกอบ
การรายใหม่
เนื่องจากธุรกิจการแปรรูปผลิตภัณฑ์สเตนเลสจำเป็นต้องใช้เงินลงทุนขั้นต้นสำหรับเครื่องจักรค่อนข้างสูง
และใช้เงินทุนหมุนเวียนสูงเช่นกัน
นอกจากนั้นจำเป็นต้องมีประสบการณ์และข้อมูลเกี่ยวกับลูกค้าอย่างต่อเนื่องไม่ต่ำกว่า 5 ปี
มีความพร้อมในการบริหารระบบคุณภาพต่าง ๆ ที่จำเป็น เช่น ISO9001:2000 ISO14001
TS16949:2002 ตามระบบมาตรฐานคุณภาพที่จำเป็นสำหรับกลุ่มลูกค้าเป้าหมาย
ที่สำคัญต้องมีขีดระดับความสามารถในการส่งมอบสินค้า
และบริการที่มีคุณภาพสูงตามมาตรฐานของลูกค้าเป้าหมาย
โดยเฉพาะอย่างยิ่งลูกค้าที่เป็นผู้ประกอบการในกลุ่มอุตสาหกรรมเครื่องใช้ ไฟฟ้า อิเลคทรอนิกส์
และรถยนต์ ซึ่งมีข้อกำหนดมาตรฐานด้านผลิตภัณฑ์ไว้ค่อนข้างสูง และยังต้องมีการทำการตลาดที่ดี
ตลอดจนมีความสัมพันธ์อันดีกับผู้จัดหาสินค้าและลูกค้ามาอย่างต่อเนื่อง ทั้งนี้
บริษัทได้สร้างความเชื่อมั่นให้กับลูกค้าโดยการส่งมอบสินค้าที่มีคุณภาพตามความต้องการของลูกค้าในระยะเวลาที่ลูกค้าต้องการได้ตรงต่อเวลา
และบริษัทยังมีความได้ เปรียบผู้ประกอบการรายอื่น เนื่องจากมีผลิตภัณฑ์สเตนเลสที่หลากหลายกว่า
เช่น สเตนเลสรีดเย็นชนิดม้วน แผ่น และแถบ ท่อสเตนเลส
ซึ่งปัจจุบันมีผู้ประกอบการธุรกิจการแปรรูปสเตนเลสน้อยรายที่มีผลิตภัณฑ์หลากหลายเท่ากับของบริษัท
อีกทั้งบริษัทยังมีกระบวนการแปรรูปผลิตภัณฑ์สเตนเลสเป็นของตนเอง
จึงสามารถผลิตและแปรรูปผลิตภัณฑ์บางส่วนด้วยตนเองได้ทันทีในกรณีที่ไม่มีสินค้าอยู่ในคลังสินค้า

2) ธุรกิจการผลิตท่อสเตนเลสสำหรับอุตสาหกรรมยานยนต์

สภาพการแข่งขันในธุรกิจการผลิตท่อสเตนเลสสำหรับอุตสาหกรรมยานยนต์อยู่ในระดับต่ำ
เนื่องจากปัจจุบันยังไม่มีผู้ผลิตท่อสเตนเลสสำหรับท่ออุตสาหกรรมยานยนต์เหมือนกับบริษัทย่อยของบริษัทรายบริษัท
ออโต้ เม็ททอล จำกัด โดยตรง
เครื่องจักรที่ใช้ผลิตท่ออุตสาหกรรมยานยนต์ของบริษัทย่อยเป็นเครื่องจักรที่ทันสมัย
มีการขึ้นรูปท่อด้วยลูกรีดเป็นแบบ Flexible Forming Mill ซึ่งใช้เวลาในการเปลี่ยนลูกรีด
(Driven Roller) และการตั้งเวลาการทำงาน (Setting Time)
เพื่อทำการผลิตท่ออุตสาหกรรมยานยนต์ที่มีขนาดแตกต่างจากที่ตั้งไว้เดิม น้อยกว่าเครื่องจักรแบบ
Convention Mill
ระบบการเชื่อมของบริษัทย่อยเป็นแบบการรีดและเชื่อมขึ้นรูปด้วยความต้านทานไฟฟ้า (Electric
Resistancy Welding) ทำให้การเปลี่ยนแปลงของเนื้อโลหะบริเวณที่ถูกหลอมน้อยกว่า
ผลิตภัณฑ์จึงมีความแข็งแรงมากกว่า นอกจากจะใช้ระบบเชื่อมดังกล่าวแล้ว
ยังมีการตรวจหาตำหนิด้วยกระแสไหลวนด้วยเครื่อง Eddy Current Test
ซึ่งเป็นการตรวจสอบคุณภาพในมาตรฐานเดียวกับผู้ผลิตท่ออุตสาหกรรมรายใหญ่ๆ ของโลก นอกจากนี้
บริษัทยังมีบุคลากรที่มีประสบการณ์ ความรู้ ความสามารถ
และความชำนาญอีกทั้งมีความเข้าใจในเทคโนโลยีการผลิตเป็นอย่างดี ในปี 2549
บริษัทยังได้รับการรับรองระบบคุณภาพเกี่ยวกับอุตสาหกรรมรถยนต์ (TS16949:2002)
และบริษัทย่อยรายบริษัท ออโต้ เม็ททอล จำกัด ได้รับการรับรองระบบคุณภาพ TS16949:2002
ในปี 2550

3) ธุรกิจผลิตภัณฑ์สเตนเลสเกรดเฉพาะ

ผลิตภัณฑ์สเตนเลสเกรดเฉพาะ หรือ D-Stainless
เป็นสเตนเลสที่เพิ่มส่วนผสมของแมงกานีสและทองแดงในเนื้อโลหะที่มีส่วนผสมของโครเมียมและนิกเกิล
เพื่อทดแทนปริมาณของนิกเกิลทำให้มีราคาถูกลง
แต่ยังคงไว้ซึ่งคุณสมบัติเชิงกลและความต้านทานการกัดกร่อนได้เทียบเคียงกับสเตนเลสเกรดออสเตนิติก
โดยบริษัทนำเข้าสเตนเลสเกรดเฉพาะจากประเทศญี่ปุ่นภายใต้การผลิตของ Nippon Metal
Industry Co., Ltd.
และนำมาแปรรูปให้สอดคล้องกับความต้องการของลูกค้ากลุ่มเป้าหมายซึ่งเป็นผู้ประกอบการในอุตสาหกรรมเครื่องใช้ไฟฟ้า
อุตสาหกรรมยานยนต์ อุตสาหกรรมคอมพิวเตอร์ และอุตสาหกรรมอาหาร
ปัจจุบันสภาพการแข่งขันอยู่ในระดับต่ำ
เนื่องจากบริษัทเป็นคู่ค้าเพียงรายเดียวในประเทศไทยในการนำเข้าสเตนเลสเกรดเฉพาะจาก
Nippon Metal Industry Co., Ltd. ประเทศญี่ปุ่น โดยมีบริษัทย่อยรายบริษัท ดี-สเตนเลส
จำกัด เป็นผู้จัดจำหน่ายภายใต้เครื่องหมายการค้า D-Stainless
ซึ่งทำให้บริษัทได้รับการสนับสนุนในด้านการจัดส่งวัตถุดิบอย่างต่อเนื่อง
การแนะนำและเข้าหาลูกค้าด้วยกัน การชี้แจงข้อมูลสินค้า และเสนอแนะเทคนิคการนำ
D-Stainless ไปใช้สำหรับผลิตผลิตภัณฑ์ต่างๆ ทั้งก่อนและหลังการขาย (Pre and Post Sales
Services) รวมถึงการสนับสนุนการทำการตลาดต่างๆ ในประเทศไทย และต่างประเทศใกล้เคียง
อาทิเช่น การนำวิศวกรจาก Nippon Metal Industry Co., Ltd. ประเทศญี่ปุ่น
มาให้ความรู้แก่ลูกค้าในงาน METALEX ที่จัดขึ้นทุกปีในประเทศไทย

  4) ธุรกิจการแปรรูปเหล็กแผ่นซึ่งผ่านขบวนการชุบสังกะสีและเคลือบสังกะสีด้วยไฟฟ้า

ปัจจุบันประเทศไทยมีผู้ประกอบการการแปรรูปเหล็กแผ่นผ่านขบวนการชุบสังกะสีและเคลือบสังกะสีด้วยไฟฟ้าประมาณ
10 บริษัท โดยมีปริมาณการแปรรูปประมาณ 0.5 ล้านตันต่อปี บริษัทมีปริมาณการแปรรูปประมาณ
9,600 ตันต่อปี ซึ่งคิดเป็นสัดส่วนประมาณร้อยละ 2 ของผู้ประกอบการในธุรกิจนี้
ปัจจุบันการแข่งขันอยู่ในระดับปานกลาง เนื่องจากมีผู้ประกอบการรายย่อยหลายราย อย่างไรก็ตาม
บริษัทมิได้เน้นการขายเหล็กชุบสังกะสีและเหล็กเคลือบสังกะสีมากนัก
เนื่องจากเป็นการจัดหาผลิตภัณฑ์ให้ครบถ้วนแก่ลูกค้าเดิมของบริษัท

  3.2.4 กลยุทธ์ทางธุรกิจ

บริษัทและบริษัทย่อยได้ตระหนักถึงบทบาทสำคัญในการทำหน้าที่บริหารจัดการความต้องการที่แตกต่างกันระหว่างผู้ผลิตสเตนเลสต้นทางกับลูกค้าที่เป็นผู้ใช้สเตนเลสปลายทาง
บริษัทและบริษัทย่อยจึงมีกลยุทธ์ทางธุรกิจที่มุ่งเน้นการบริหารจัดการห่วงโซ่อุปทาน (Supply Chain
Management) ซึ่งเป็นรูปแบบของความร่วมมือระหว่าง (1)
ซัพพลายเออร์ซึ่งเป็นผู้ผลิตและจัดจำหน่ายวัตถุดิบ (2) บริษัทและบริษัทย่อยซึ่งเป็นผู้จัดหา แปรรูป
จัดจำหน่าย และให้บริการที่เกี่ยวข้อง (3) ลูกค้าซึ่งเป็นผู้ประกอบการในอุตสาหกรรมต่างๆ
(รายละเอียดตามส่วนที่ 2 ข้อ 2.2 ภาพรวมการประกอบธุรกิจ)
ซึ่งกลยุทธ์ทางธุรกิจของบริษัทจะแตกต่างจากบริษัทอื่นที่ส่วนใหญ่ดำเนินการแบบซื้อมาขายไปโดยไม่มีกระบวนการผลิต
การแปรรูปและการบริหารจัดการสินค้าคงคลัง หรือมีเพียงบางส่วน

การนำระบบ Supply Chain Management
มาใช้จนประสบผลสำเร็จซึ่งก่อให้เกิดผลดีทั้งกับผู้ผลิตวัตถุดิบ และลูกค้า
เป็นผลเนื่องจากบริษัทมีความสัมพันธ์อันดีเป็นเวลานานกับทั้งผู้ผลิตและลูกค้า
เพื่อบรรลุกลยุทธ์ทางธุรกิจดังกล่าว บริษัทได้มีการร่วมวางแผนการผลิตกับลูกค้าทุก 3 - 6 เดือน
และให้ความสำคัญกับการตรวจสอบและควบคุมคุณภาพสินค้า
ตั้งแต่ขั้นตอนการสั่งซื้อวัตถุดิบเพื่อให้ได้วัตถุดิบที่มีคุณภาพตามความต้องการของลูกค้าในราคาที่มีเหตุผล
เพื่อช่วยให้บริษัทลดต้นทุนการผลิต
จนถึงกระบวนการแปรรูปที่มีมาตรฐานสามารถตอบสนองความต้องการของลูกค้าที่หลากหลายไม่ว่าจะเป็นคุณภาพ
บริการ และการจัดส่งสินค้าได้ตรงตามกำหนดของลูกค้าและเชื่อถือได้มากที่สุด
เพื่อช่วยให้บริษัทสร้างมูลค่าเพิ่มให้แก่ผลิตภัณฑ์ ดังนั้น
บริษัทจึงมิได้เป็นเพียงผู้แปรูปและจำหน่ายผลิตภัณฑ์สเตนเลสเท่านั้น บริษัทยังทำหน้าที่เป็น

1.  ผู้เพิ่มประสิทธิผลในอุตสาหกรรม (Synergy Plus)
    โดยการร่วมวางแผนและพัฒนาผลิตภัณฑ์ที่มีมูลค่าเพิ่ม
    เพื่อตอบสนองต่อความต้องการของลูกค้าสูงสุด

2.  ผู้ประสานงานในอุตสาหกรรม (Solution Integrator)
    บริษัทเป็นศูนย์กลางในการส่งผ่านวัตถุดิบจากผู้ผลิต ทำการแปรรูปผลิตภัณฑ์
    และสร้างมูลค่าเพิ่มให้แก่ผลิตภัณฑ์ ตลอดจนจัดส่งให้กับลูกค้าได้ตรงตามเวลา

3.  ผู้เก็บรวบรวมข้อมูลในอุตสาหกรรม (Industry Database)
    บริษัทเป็นผู้รวบรวมข้อมูลทั้งจากผู้ผลิตและลูกค้า
    โดยนำมาบริหารจัดการเพื่อให้ทุกฝ่ายได้รับประโยชน์สูงสุด

  3.2.5 กลยุทธ์ทางการตลาด

บริษัทและบริษัทย่อยมุ่งเน้นการเป็นให้บริการแปรรูปผลิตภัณฑ์เตนเลสม้วนอย่างครบวงจร
โดยมีเป้าหมายที่จะขยายตัวอย่างต่อเนื่องและมั่นคงในอนาคคต
รวมทั้งเพื่อการตอบสนองความต้องการของผู้บริโภคเป็นสำคัญ
และพยายามสร้างความสัมพันธ์อันดีกับลูกค้าในระยะยาว บริษัทและบริษัทย่อยมีกลยุทธ์การตลาด ดังนี้

  1) กลยุทธ์ด้านผลิตภัณฑ์และบริการ (Product and Service)

1.  มีผลิตภัณฑ์และการบริการครบถ้วนในจุดเดียว (One Stop Service)

บริษัทมีประสบการณ์และความเชี่ยวชาญในอุตสาหกรรมสเตนเลสหรือเหล็กกล้าไร้สนิมมากว่า 19 ปี
ทำให้บริษัทมีความเข้าใจในความต้องการที่หลากหลายของลูกค้าแต่ละราย เช่น
ลูกค้าในอุตสาหกรรมยานยนต์ต้องการผลิตภัณฑ์ท่อสเตนเลสที่มีคุณภาพอย่างสม่ำเสอ
ลูกค้าในอุตสาหกรรมเครื่องใช้ในครัวเรือนต้องการผลิตภัณฑ์สเตนเลสที่มีการขัดเงาและเคลือบผิว
บริษัทจึงมุ่งเป็นผู้จัดหา แปรรูปผลิตภัณฑ์ให้ตรงกับความต้องการของลูกค้า
และนำสินค้าเข้าสู่ระบบการบริหารจัดการคลังสินค้าเพื่อจัดส่งให้แก่ลูกค้าตามวันเวลาที่ลูกค้ากำหนด
ซึ่งเป็นไปตามแผนการใช้งานของลูกค้า
การให้บริการของบริษัทจึงเป็นการขจัดความเสี่ยงของลูกค้าในการจัดหาสินค้าได้ไม่ครบถ้วนตามปริมาณและคุณภาพ
รวมทั้งเป็นการประหยัดต้นทุนในการจัดเก็บสินค้าของลูกค้าด้วย

นอกจากนี้ บริษัทและบริษัทย่อยยังให้ความสำคัญกับการติดตามผลการจัดส่งและคุณภาพของผลิตภัณฑ์
เพื่ออำนวยความสะดวกและสร้างความประทับใจให้กับลูกค้า
โดยบริษัทและบริษัทย่อยจะให้พนักงานขายเป็นผู้สร้างความสัมพันธ์อันดีกับลูกค้า อาทิ การให้ข้อมูล
การเยี่ยมเยียน การให้คำปรึกษาและแก้ปัญหาให้แก่ลูกค้า รวมถึงการให้บริการหลังการขาย

  1.2 ผลิตสินค้าที่มีคุณภาพและเป็นไปตามมาตรฐาน

บริษัทและบริษัทย่อยมุ่งเน้นการผลิตสินค้าที่มีคุณภาพและเป็นไปตามมาตรฐานที่เป็นที่ยอมรับกันโดยทั่วไป
โดยคัดเลือกวัตถุดิบที่มีคุณภาพจากผู้ผลิตที่น่าเชื่อถือ
ผ่านกระบวนการผลิตและแปรรูปด้วยเครื่องจักรที่มีเทคโนโลยีทันสมัย
และมีการตรวจสอบและควบคุมคุณภาพทุกขั้นตอนตามมาตรฐาน TIS16949:2002, ISO9002:2000
และ ISO14000 ซึ่งเป็นการสร้างความเชื่อมั่นให้กับลูกค้าในการสั่งซื้อสินค้าของบริษัท
และเพื่อสร้างความมั่นใจในด้านคุณภาพบริษัทย่อยยังได้รับการสนับสนุนทางด้านเทคนิคการผลิตท่อสเตนเลสสำหรับอุตสาหกรรมรถยนต์และรถจักรยานยนต์
จาก Mory Industries Inc. ประเทศญี่ปุ่น
โดยมีวิศวกรจากประเทศญี่ปุ่นมาประจำที่บริษัทและบริษัทย่อย

3.  การขยายผลิตภัณฑ์ใหม่

บริษัทและบริษัทย่อยเล็งเห็นถึงความต้องการใช้ผลิตภัณฑ์สเตนเลสที่เพิ่มมากขึ้น ดังนั้น
เพื่อตอบสนองความเติบโตทางธุรกิจ บริษัทจึงได้จัดตั้งบริษัท ออโต้ เม็ททอล จำกัด
เพื่อทำการผลิตท่อสเตนเลสสำหรับอุตสาหกรรมยานยนต์โดยเฉพาะ นอกจากนี้ บริษัทย่อยรายบริษัท
ดี-สเตนเลส จำกัด ยังนำเข้าสเตนเลสเกรดเฉพาะ หรือ
D-Stainless จาก Nippon Metal Industry Co., Ltd. ประเทศญี่ปุ่น
สเตนเลสเกรดเฉพาะจะมีการเพิ่มส่วนผสมของแมงกานีส
และทองแดงในเนื้อโลหะที่มีส่วนผสมของโครเมียมและนิกเกิลอยู่แล้วเพื่อทดแทนปริมาณของนิเกิล
ทำให้ D-Stainless ยังสามารถคงไว้ซึ่งคุณสมบัติเชิงกล
และความต้านทานการกัดกร่อนได้เทียบเคียงกับสเตนเลสเกรด 304
ทำให้สามารถนำไปใช้ได้ในหลากหลายอุตสาหกรรม เช่น ชิ้นส่วนคอมพิวเตอร์
เครื่องจักรผลิตอาหารและอุปกรณ์เครื่องใช้ในครัวเรือน เป็นต้น
การขยายผลิตภัณฑ์ดังกล่าวเป็นการเพิ่มยอดขายและฐานลูกค้าของบริษัทได้กว้างขวางมากขึ้น

4.  การส่งมอบสินค้าที่ตรงต่อเวลาและเชื่อถือได้

บริษัทและบริษัทย่อยมุ่งเน้นการส่งมอบสินค้าที่ตรงต่อเวลาและทันต่อความต้องการของลูกค้า
โดยได้ดำเนินการวางแผนการผลิตล่วงหน้าโดยสอบถามความต้องการจากลูกค้า
และมีการจัดเก็บสินค้าขั้นต่ำไว้ในระบบคลังสินค้าตามแผนการผลิตของลูกค้าด้วย
ซึ่งเป็นการช่วยให้ลูกค้าประหยัดต้นทุนในการจัดเก็บสินค้าไว้ในคลังสินค้าของตนเอง
การร่วมวางแผนการผลิตดังกล่าวจึงก่อให้เกิดประโยชน์ต่อบริษัทและบริษัทย่อย และลูกค้า

  2) กลยุทธ์ด้านราคา (Price)

บริษัทและบริษัทย่อยไม่มีนโยบายการแข่งขันด้านราคา
โดยจะกำหนดราคาผลิตภัณฑ์ให้สอดคล้องกับราคาตลาด
และให้ความสำคัญกับคุณภาพและบริการเพื่อตอบสนองความต้องการของลูกค้าเป็นหลัก
บริษัทและบริษัทย่อยมีนโยบายกำหนดราคาผลิตภัณฑ์โดยบวกเพิ่มกำไรส่วนต่างจากต้นทุน
ซึ่งขึ้นอยู่กับประเภทของผลิตภัณฑ์ ปริมาณการสั่งซื้อ
และเงื่อนไขการชำระเงินซึ่งเป็นที่ยอมรับจากลูกค้า สำหรับการปรับราคาแต่ละครั้งนั้น
บริษัทและบริษัทย่อยจะแจ้งให้ลูกค้าทราบถึงภาวะราคาของตลาดล่วงหน้า

3) กลยุทธ์ด้านการจำหน่ายและช่องทางการจำหน่าย (Place)

บริษัทและบริษัทย่อยมีช่องทางการจัดจำหน่ายโดยตรงและการจำหน่ายผ่านผู้ค้าส่งให้แก่ลูกค้าในประเทศ
สำหรับการจำหน่ายไปยังต่างประเทศจะจำหน่ายผ่านตัวแทนจำหน่ายในต่างประเทศ
(รายละเอียดตามข้อ 3.2.7 การจำหน่ายและช่องทางการจำหน่าย)
บริษัทและบริษัทย่อยยังมีช่องทางการจัดจำหน่ายทางเว็บไซต์ของบริษัทซึ่งมีรายละเอียดของสินค้าที่จำหน่ายอย่างครบถ้วน
ปัจจุบัน บริษัทมีศูนย์กระจายสินค้า 2 แห่ง คือ
ศูนย์กระจายสินค้าที่พระประแดงสำหรับลูกค้าทั่วไปในเขตกรุงเทพมหานครและปริมณฑล
และศูนย์กระจายสินค้าที่นิคมอุตสาหกรรมอมตะนคร
สำหรับลูกค้าในอุตสาหกรรมยานยนต์ที่ตั้งอยู่ในบริเวณเดียวกัน ทำให้ประหยัดเวลาและต้นทุนค่าขนส่ง

  4) กลยุทธ์การส่งเสริมการขาย (Promotion)

เนื่องจากผลิตภัณฑ์ของบริษัทและบริษัทย่อยเป็นสินค้าประเภทอุตสาหกรรม
จึงมุ่งสร้างมูลค่าเพิ่มให้แก่ผลิตภัณฑ์และบริการเพื่อให้ลูกค้าได้รับประโยชน์สูงสุด ดังนั้น
บริษัทและบริษัทย่อยจะเน้นกลยุทธ์การส่งเสริมการขายในลักษณะของการทำหน้าที่เป็นผู้ให้คำปรึกษา
ให้ความรู้และความเข้าใจในตัวผลิตภัณฑ์เพื่อการใช้งานที่เหมาะสม
ตลอดจนให้คำปรึกษาในด้านต่างๆ ที่เกี่ยวกับผลิตภัณฑ์ผ่านทางฝ่ายขาย วิศวกร
รวมถึงศูนย์ลูกค้าสัมพันธ์ (Customer call)
สิ่งเหล่านี้เพื่อเป็นการลดความเสี่ยงในด้านการจัดหาผลิตภัณฑ์ให้กับลูกค้า
และช่วยพัฒนาความสัมพันธ์ที่ดีต่อบริษัทและบริษัทย่อย นอกจากนี้
บริษัทและบริษัทย่อยยังได้จัดทำกิจกรรมทางการตลาดเพื่อให้เข้าถึงลูกค้ามากขึ้น
รวมถึงมีการเข้าร่วมงานแสดงสินค้าภายในประเทศ เช่น งานมอเตอร์โชว์ และ Metalex
และร่วมงานแสดงสินค้าในต่างประเทศ เพื่อนำเสนอผลิตภัณฑ์ให้เป็นที่รู้จักมากขึ้น

  3.2.6 ลักษณะลูกค้า

บริษัทและบริษัทย่อยมีลูกค้าจำนวนมากกว่า 500 ราย ทั้งนี้ ในช่วง 3 ปีบัญชีที่ผ่านมา และงวดหก
เดือนแรกของปีบัญชี 2551 ไม่มีการพึ่งพิงลูกค้ารายใดรายหนึ่งเกินร้อยละ 30 ของรายได้รวม
โดยบริษัทและบริษัทย่อยมีนโยบายขยายฐานลูกค้าและไม่พึ่งพิงลูกค้ารายใดรายหนึ่งหรือธุรกิจใดธุรกิจหนึ่งโดยเฉพาะ

บริษัทและบริษัทย่อยสามารถจำแนกกลุ่มลูกค้าตามประเภทอุตสาหกรรมออกได้เป็น 8 กลุ่มหลัก
โดยสัดส่วนการจำหน่ายผลิตภัณฑ์ของบริษัทและบริษัทย่อยต่อยอดขายรวมให้กับลูกค้าในแต่ละกลุ่มอุตสาหกรรมในระหว่างปีบัญชี
2548, 2549, 2550 และงวดหกเดือนแรกของปีบัญชี 2551 สรุปได้ดังนี้

  ------------------------------------------ ------ ------- ------ -------
  หน่วย: ร้อยละ                                ปีบัญชี   ปีบัญชี    ปีบัญชี   ปีบัญชี
                                             2548   2549    2550   2551

  1. อุตสาหกรรมเครื่องใช้ไฟฟ้าในบ้าน (Home         30     32      35     30
  Appliance Industry) – ในประเทศ                                   

  2. อุตสาหกรรมยานยนต์ (Automotive Industry) – 20     25      28     28
  ในประเทศ                                                         

  3. อุตสาหกรรมก่อสร้าง (Construction Industry) 5      5       6      5
  – ในประเทศ                                                       

  4. อุตสาหกรรมคอมพิวเตอร์ (Computer Industry)  2      2       2      20
  – ในประเทศ                                                       

  5. อุตสาหกรรมอาหาร (Food Markers) –         5      5       3      2
  ในประเทศ                                                         

  6. ร้านค้าส่ง (Stockist) – ในประเทศ           25     25      18     7

  7. การส่งออก                                3      3       7      6

  8. อื่น ๆ                                    10     3       1      1

  ยอดขายรวมของบริษัทและบริษัทย่อย                 100    100     100    100
  ------------------------------------------ ------ ------- ------ -------

หมายเหตุ: อื่น ๆ ได้แก่ กลุ่มลูกค้ารายย่อยที่ไม่ได้ซื้อใช้เป็นประจำ

บริษัทและบริษัทย่อยมุ่งเน้นการจำหน่ายผลิตภัณฑ์ภายในประเทศเป็นหลัก อย่างไรก็ตาม ในปีบัญชี
2548, 2549, 2550 และ 2551
บริษัทและบริษัทย่อยมีการจำหน่ายต่างประเทศคิดเป็นสัดส่วนประมาณร้อยละ 3.59 ร้อยละ 3.02
ร้อยละ 7.45 และร้อยละ 6.35 ของรายได้จากการขายรวมตามลำดับ
โดยเป็นการส่งสินค้าไปจำหน่ายยังต่างประเทศในแถบเอเชีย

  3.2.7 การจำหน่ายและช่องทางการจำหน่าย

บริษัทและบริษัทย่อยมีช่องทางการจัดจำหน่ายหลัก 3 ช่องทาง ดังนี้

1)  การจำหน่ายตรงให้แก่ลูกค้าซึ่งเป็นผู้ประกอบการในอุตสาหกรรมต่างๆ

บริษัทและบริษัทย่อยจำหน่ายผลิตภัณฑ์โดยตรงให้แก่ลูกค้าซึ่งเป็นผู้ประกอบการในอุตสาหกรรมต่าง ๆ
เช่น อุตสาหกรรมเครื่องใช้ไฟฟ้า ก่อสร้าง ยานยนต์ คอมพิวเตอร์ และอาหาร ในปีบัญชี 2550
และปีบัญชี 2551 การจำหน่ายตรงดังกล่าวคิดเป็นสัดส่วนร้อยละ 75 และร้อยละ 85
ของยอดขายรวม ตามลำดับ

2)  การจำหน่ายผ่านผู้ค้าส่ง (Stockist)

บริษัทและบริษัทย่อยจำหน่ายผลิตภัณฑ์ผ่านผู้ค้าส่ง โดยในปีบัญชี 2550 และปีบัญชี 2551
การจำหน่ายผ่านผู้ค้าส่งคิดเป็นสัดส่วนร้อยละ 18 และร้อยละ 7 ของยอดขายรวม ตามลำดับ
โดยผู้ค้าส่งจะเป็นผู้กระจายสินค้าสู่ผู้บริโภคต่อไป ทั้งนี้ บริษัทและบริษัทย่อยจะได้รับคำสั่งซื้อล่วงหน้า
ทำให้สามารถบริหารการผลิตและควบคุมสินค้าคงคลังได้อย่างมีประสิทธิภาพ

3)  การจำหน่ายผ่านตัวแทนจำหน่าย (Dealer/Agent)

บริษัทจำหน่ายผลิตภัณฑ์สเตนเลสประเภทท่อเฟอร์นิเจอร์หรือท่อขัดเงาไปยังประเทศฮ่องกง สิงคโปร์
และฟิลิปปินส์ และบริษัทย่อยจำหน่ายท่ออุตสาหกรรมยานยนต์ไปยังประเทศฟิลิปปินส์
โดยผ่านตัวแทนจำหน่ายในต่างประเทศ ได้แก่ ตัวแทนจำหน่ายในประเทศฮ่องกง
และตัวแทนจำหน่ายในประเทศสิงคโปร์ โดยตัวแทนจำหน่ายจะได้รับค่าคอมมิชชั่นเป็นค่าตอบแทน
นอกจากนี้ บริษัทอยู่ระหว่างการพิจารณาการจัดจำหน่ายสินค้าไปยังประเทศเวียดนาม มาเลเซีย
และอินโดนีเซีย
และยังมีเป้าหมายที่จะขยายตลาดไปยังประเทศที่มีสนธิสัญญาเขตการค้าเสรีกับประเทศไทย
โดยในปีบัญชี 2550 และปีบัญชี 2551 การจำหน่ายผ่านตัวแทนจำหน่ายคิดเป็นสัดส่วนร้อยละ 7
และร้อยละ 6 ของยอดขายรวม ตามลำดับ

  3.3 การจัดหาผลิตภัณฑ์

1.  โรงงานและสำนักงาน

ปัจจุบันบริษัทและบริษัทย่อยมีโรงงาน 2 แห่ง ได้แก่ โรงงานที่พระประแดง ถนนสุขสวัสดิ์
อำเภอพระประแดง จังหวัดสมุทรปราการ ตั้งอยู่บนพื้นที่ 24 ไร่ ประกอบด้วย อาคารสำนักงาน
อาคารแปรรูป อาคารผลิตท่อ อาคารเก็บวัตถุดิบ อาคารเก็บสินค้าสำเร็จรูป อาคารซ่อมบำรุง
อาคารเก็บถังน้ำมัน และโรงต่อไม้ และโรงงานที่นิคมอุตสาหกรรมอมตะนคร อำเภอพานทอง
จังหวัดชลบุรี ภายใต้การบริหารของบริษัท ออโต้ เม็ททอล จำกัด ตั้งอยู่บนพื้นที่ 7 ไร่ 1 งาน 53
ตารางวา เป็นโรงงานผลิตท่อสเตนเลสสำหรับอุตสาหกรรมยานยนต์โดยเฉพาะ นอกจากนี้
บริษัทได้เช่าพื้นที่สำนักงานชั้น 21 ที่อาคารไทยซีซีทาวเวอร์ ถนนสาทรใต้
ซึ่งเป็นที่ตั้งของสำนักงานฝ่ายขายและการตลาด ฝ่ายบัญชีและการเงินของบริษัท

2.  วัตถุดิบ

บริษัทและบริษัทย่อยสั่งซื้อวัตถุดิบหลัก ได้แก่ สเตนเลสรีดเย็น (สำหรับการแปรรูปและผลิตท่อ)
สเตนเลสเกรดพิเศษ เหล็กชุบสังกะสี เหล็กเคลือบสังกะสีด้วยไฟฟ้า จากบริษัทผู้ผลิตในประเทศ
และผู้ผลิตต่างประเทศ โดยมีรายละเอียดดังนี้

[TABLE]

การจัดหาวัตถุดิบของสเตนเลสรีดเย็นของบริษัทและบริษัทย่อยส่วนใหญ่สั่งซื้อจากผู้ผลิตภายใน
ประเทศ คือ บริษัท ไทยน็อคซ์ สเตนเลส จำกัด (มหาชน) โดยในปีบัญชี 2550 และปีบัญชี 2551
มีการนำเข้าสเตนเลสรีดเย็นจากบริษัท ไทยน็อคซ์ สเตนเลส จำกัด (มหาชน)
คิดเป็นสัดส่วนร้อยละ 41.38 และร้อยละ 26.40 ของยอดซื้อวัตถุดิบรวม

บริษัทนำเข้าสเตนเลสเกรดพิเศษจากประเทศญี่ปุ่น โดยในปีบัญชี 2550 และปีบัญชี 2551
มีการนำเข้าสเตนเกรดพิเศษ คิดเป็นสัดส่วนร้อยละ 21.74 และร้อยละ 47.94
ของยอดซื้อวัตถุดิบรวม

สำหรับเหล็กชุบสังกะสี บริษัทสั่งซื้อจากผู้ผลิตภายในประเทศเพียงรายเดียวคือ บริษัท
กรุงเทพผลิตเหล็ก จำกัด (มหาชน) โดยในปีบัญชี 2550 และปีบัญชี 2551
มีการสั่งซื้อเหล็กชุบสังกะสี คิดเป็นสัดส่วนร้อยละ 10.21 และร้อยละ 7.46 ของยอดซื้อวัตถุดิบรวม

สำหรับเหล็กเคลือบสังกะสี บริษัทสั่งซื้อวัตถุดิบจากผู้ผลิตในประเทศ คือ บริษัท เหล็กแผ่นเคลือบไทย
จำกัด โดยในปีบัญชี 2550 และปีบัญชี 2551 มีการสั่งซื้อเหล็กเคลือบสังกะสี คิดเป็นสัดส่วนร้อยละ
4.36 และร้อยละ –3.83 ของยอดซื้อวัตถุดิบรวม

บริษัทมีการสั่งซื้อวัตถุดิบจากภายในประเทศเป็นหลักและมีระบบการบริหารและการจัดการสินค้าคงคลังอย่างมีประสิทธิภาพ
โดยบริษัทมีนโยบายการสั่งซื้อวัตถุดิบล่วงหน้าเพื่อให้ได้วัตถุดิบในปริมาณที่เพียงพอและมีคุณภาพตรงตามความต้องการและประโยชน์ใช้สอยของลูกค้า
บริษัทพิจารณาคัดเลือกผู้ผลิตโดยคำนึงถึงคุณภาพของผลิตภัณฑ์และการส่งมอบงานที่ตรงต่อเวลา
คุณภาพของวัตถุดิบและความน่าเชื่อถือของผู้จัดจำหน่ายวัตถุดิบเป็นสำคัญ
ที่ผ่านมาบริษัทไม่เคยเกิดภาวะขาดแคลนผลิตภัณฑ์สเตนเลส

3.  กำลังการผลิตและการแปรรูป

  1. กำลังการผลิตและแปรรูป

บริษัทและบริษัทย่อย มีกำลังการผลิตและแปรรูปเต็มที่ และปริมาณการผลิตและแปรรูปจริง ดังนี้

  (ก) โรงงานที่พระประแดง (ดำเนินการโดยบริษัท)

(หน่วย: ตัน)

+-------------------------+----+------+-----+----+----+----+----+----+
|                         |    | กำล  | ป   |    |    |    |    |    |
|                         |    | ังการ | ริมา |    |    |    |    |    |
|                         |    |      | ณกา |    |    |    |    |    |
|                         |    |      | รผล |    |    |    |    |    |
|                         |    |      | ิตแล |    |    |    |    |    |
|                         |    |      | ะแป |    |    |    |    |    |
|                         |    |      | รรูป |    |    |    |    |    |
|                         |    |      | จริง |    |    |    |    |    |
|                         |    |      | (ตัน |    |    |    |    |    |
|                         |    |      | /ปี) |    |    |    |    |    |
+=========================+====+======+=====+====+====+====+====+====+
| สายการแปรรูป             | จ  | ผล   | ส   |    |    |    |    |    |
|                         | ำน | ิตและ | ำหร |    |    |    |    |    |
|                         | วน |      | ับปีส |    |    |    |    |    |
|                         |    |      | ิ้นสุด |    |    |    |    |    |
|                         |    |      | 31  |    |    |    |    |    |
|                         |    |      | มีน  |    |    |    |    |    |
|                         |    |      | าคม |    |    |    |    |    |
+-------------------------+----+------+-----+----+----+----+----+----+
|                         | เ  | แ    | 2   |    | 25 |    | 25 |    |
|                         | คร | ปรรูป | 549 |    | 50 |    | 51 |    |
|                         | ื่อง | เต็มที่ |     |    |    |    |    |    |
|                         |    |      |     |    |    |    |    |    |
|                         |    | (ต   |     |    |    |    |    |    |
|                         |    | ัน/ปี) |     |    |    |    |    |    |
+-------------------------+----+------+-----+----+----+----+----+----+
|                         |    |      | ตัน  | ร  | ตัน | ร  | ตัน | ร  |
|                         |    |      |     | ้อย |    | ้อย |    | ้อย |
|                         |    |      |     | ละ |    | ละ |    | ละ |
+-------------------------+----+------+-----+----+----+----+----+----+
| 1. การตัดตามขนาด         | 10 | 20   | 13, | 6  | 11 | 5  | 14 | 7  |
| (Leveller-cutting steel |    | ,000 | 500 | 7. | ,0 | 5. | ,0 | 0. |
| length)                 |    |      |     | 50 | 00 | 00 | 00 | 00 |
+-------------------------+----+------+-----+----+----+----+----+----+
| 2. การตัดเป็นแถบม้วน       | 2  | 18   | 15, | 8  | 15 | 8  | 17 | 9  |
| (Slitting steel strips) |    | ,000 | 500 | 6. | ,7 | 7. | ,0 | 4. |
|                         |    |      |     | 11 | 00 | 22 | 00 | 44 |
+-------------------------+----+------+-----+----+----+----+----+----+
| 3. การขัดพื้นผิว (Polishing | 2  | 12   | 800 | 6. | 2  | 1  | 2  | 2  |
| stainless steel         |    | ,000 |     | 67 | ,0 | 6. | ,4 | 0. |
| surface)                |    |      |     |    | 00 | 67 | 00 | 00 |
+-------------------------+----+------+-----+----+----+----+----+----+
| 4. การเจาะรูและปั๊มกลม     | 3  | 300  | 240 | 8  | 2  | 8  | 2  | 6  |
| (Circle blanking,       |    |      |     | 0. | 40 | 0. | 00 | 6. |
| circularized steel      |    |      |     | 00 |    | 00 |    | 66 |
| shaping)                |    |      |     |    |    |    |    |    |
+-------------------------+----+------+-----+----+----+----+----+----+
| 5. การผลิตท่อสเตนเลส      | 16 | 2    | 2,  | 8  | 2  | 9  | 2  | 8  |
| (Stainless Pipe)        |    | ,500 | 200 | 8. | ,4 | 6. | ,2 | 8. |
|                         |    |      |     | 00 | 00 | 00 | 00 | 00 |
+-------------------------+----+------+-----+----+----+----+----+----+
| รวม                     |    | 52   | 32, | 6  | 31 | 5  | 35 | 6  |
|                         |    | ,800 | 240 | 1. | ,3 | 9. | ,8 | 7. |
|                         |    |      |     | 06 | 40 | 36 | 00 | 80 |
+-------------------------+----+------+-----+----+----+----+----+----+

หมายเหตุ: กำลังการผลิตเต็มที่คำนวณจากกำลังการผลิตจากการผลิตวันละ 1 กะๆ ละ 8 ชั่วโมง
ทำงาน 248 วันต่อปี ยกเว้นการผลิต
ท่อสเตนเลสซึ่งคำนวณกำลังการผลิตวันละ 16 ชั่วโมง
เนื่องจากมีปริมาณความต้องการสินค้าดังกล่าวค่อนข้างสูง

(ข) โรงงานที่นิคมอุตสาหกรรมอมตะนคร (ดำเนินการโดยบริษัทย่อยรายบริษัท ออโต้
เม็ททอล จำกัด)

(หน่วย: ตัน)

+-----------------------+-----+--------+----+----+----+----+----+----+
|                       |     | กำลัง   | ปร |    |    |    |    |    |
|                       |     | การผลิต | ิมา |    |    |    |    |    |
|                       |     |        | ณก |    |    |    |    |    |
|                       |     |        | าร |    |    |    |    |    |
|                       |     |        | ผล |    |    |    |    |    |
|                       |     |        | ิตแ |    |    |    |    |    |
|                       |     |        | ละ |    |    |    |    |    |
|                       |     |        | แป |    |    |    |    |    |
|                       |     |        | รร |    |    |    |    |    |
|                       |     |        | ูปจ |    |    |    |    |    |
|                       |     |        | ริง |    |    |    |    |    |
|                       |     |        | (ต |    |    |    |    |    |
|                       |     |        | ัน/ |    |    |    |    |    |
|                       |     |        | ปี) |    |    |    |    |    |
+=======================+=====+========+====+====+====+====+====+====+
| สายการแปรรูป           | จำ  | แล     | สำ |    |    |    |    |    |
|                       | นวน | ะแปรรูป | หร |    |    |    |    |    |
|                       |     |        | ับป |    |    |    |    |    |
|                       |     |        | ีสิ้น |    |    |    |    |    |
|                       |     |        | สุด |    |    |    |    |    |
|                       |     |        | 31 |    |    |    |    |    |
|                       |     |        | ม  |    |    |    |    |    |
|                       |     |        | ีนา |    |    |    |    |    |
|                       |     |        | คม |    |    |    |    |    |
+-----------------------+-----+--------+----+----+----+----+----+----+
|                       | เค  | เต็มที่   | 25 |    | 25 |    | 2  |    |
|                       | รื่อง |        | 49 |    | 50 |    | 55 |    |
|                       |     | (ตัน/ปี) |    |    |    |    |    |    |
+-----------------------+-----+--------+----+----+----+----+----+----+
|                       |     |        | ตัน | ร  | ตัน | ร  | ตัน | ร  |
|                       |     |        |    | ้อย |    | ้อย |    | ้อย |
|                       |     |        |    | ละ |    | ละ |    | ละ |
+-----------------------+-----+--------+----+----+----+----+----+----+
| ท่อไอเสียรถยนต์          | 1   | 5,000  | -  | -  | 6  | 12 | 2  | 44 |
| และท่อไอเสียรถจักรยานยนต์ |     |        |    |    | 00 |    | ,2 |    |
|                       |     |        |    |    |    |    | 00 |    |
+-----------------------+-----+--------+----+----+----+----+----+----+

หมายเหตุ: 1. กำลังการผลิตเต็มที่คำนวณจากกำลังการผลิตจากการผลิตวันละ 1 กะ ๆ ละ 8
ชั่วโมง ทำงาน 248 วันต่อปี

2. บริษัท ออโต้ เม็ททอล จำกัด จัดตั้งเมื่อวันที่ 14 ตุลาคม 2547
และเริ่มดำเนินการผลิตในปีบัญชี 2550

2. นโยบายการการผลิตและแปรรูป

บริษัทและบริษัทย่อยมีนโยบายในการผลิตและแปรรูปตามความต้องการของลูกค้าเป็นสำคัญ
โดยวางแผนการผลิตร่วมกับลูกค้าควบคู่ไปกับการบริหารจัดการสินค้าคงคลัง
เพื่อให้สามารถส่งมอบผลิตภัณฑ์ได้ตรงตามกำหนดและมีประสิทธิภาพ
สำหรับผลิตภัณฑ์ที่จำหน่ายทั่วไปและเป็นที่ต้องการของตลาดสูง
จะมีการวางแผนการผลิตและแปรรูปสินค้าบางส่วนล่วงหน้า
เพื่อให้เกิดการหยัดจากต้นทุนการผลิตและแปรรูป

  3.4 ผลกระทบต่อสิ่งแวดล้อม

บริษัทและบริษัทย่อยได้ตระหนักถึงความรับผิดชอบต่อสังคมจึงให้ความสำคัญต่อสิ่งแวดล้อม
โดยได้ปฏิบัติตามมาตรฐานสากล ISO 14001
ซึ่งเป็นมาตรฐานของระบบจัดการสิ่งแวดล้อมสากลที่มุ่งเน้นการประยุกต์ใช้ระบบการจัดการสิ่งแวดล้อมเพื่อป้องกันและปรับปรุงสภาวะสิ่งแวดล้อมอย่างต่อเนื่องอันลดผลกระทบต่อสิ่งแวดล้อม

ในการกำจัดสิ่งปฏิกูล เช่น ผงขัด เศษสเตนเลส ขี้เหล็ก ขยะปนเปื้อน
บริษัทและบริษัทย่อยได้ว่าจ้างให้บริษัทที่มีความเชี่ยวชาญด้านการกำจัดและทำลายสิ่งปฏิกูลเหล่านี้โดยเฉพาะ
นอกจากนี้
ยังจัดให้มีการตรวจวิเคราะห์ค่าความดังของเสียงและความเข้มของแสงเป็นประจำทุกเดือน
และจัดให้มีการตรวจคุณภาพของน้ำอย่างสม่ำเสมอโดยผู้ชำนาญการ
เพื่อให้เป็นไปตามมาตรฐานที่กำหนด ดังนั้น มลพิษต่างๆ
ทั้งจากโรงงานและสำนักงานจะได้รับการบำบัดอย่างถูกต้องตามข้อกำหนดและผ่านการตรวจสอบของหน่วยงานราชการที่เกี่ยวข้อง
เช่น กรมโรงงาน กระทรวงอุตสาหกรรม และกรมควบคุมมลพิษ
กระทรวงวิทยาศาสตร์และสิ่งแวดล้อม เป็นต้น ทั้งนี้ ตั้งแต่เปิดดำเนินกิจการ
บริษัทและบริษัทย่อยไม่มีข้อพิพาทเรื่องสิ่งแวดล้อมแต่อย่างใด
และไม่เคยได้รับการตักเตือนหรือการปรับจากหน่วยงานของรัฐ

  3.5 สินค้าที่ยังไม่ได้ส่งมอบ

ไม่มี